text:
基金會行動/2021年9月聲明
因應一系列基金會行動嘅聲明
大家好,
我係維基媒體基金會法務部門屬下社群穩定同發展組嘅副主席麥姬丹妮絲.[1]呢封信係要同大家講解有關基金會近排為咗保護全球社群而採取嘅一系列行動.
我要喺開始之前講聲唔好意思——呢封信比較長,亦都有一啲位置喺比較含糊.呢封信嘅好多議題相當複雜,我會儘量簡單總結入面大家可能比較唔熟嘅嘢.喺情況許可嘅時候,我會儘量答相關嘅問題;幾個禮拜後,我哋部門亦都會搞一個公聽會,到時可以更加深入討論同呢單案相關嘅議題.具體時間同詳細訊息會喺我哋同工作人員協調好之後,儘快喺Wikimedia-L同元維基公佈.
喺基金會通過咗新嘅「保密協議」後,你哋唔少人相信係留意到咗呢排出現相應嘅改變,呢啲轉變之前就喺元維基呢度討論過,我呢度就唔再重複返我哋嗰時有提出嘅所有修訂意見[2],不過我會簡短介紹返(大綱)係,基金會基於可信嘅威脅訊息,係修訂咗本會接受個人「保密協議」嘅方法.關聯到安全風險嘅訊息係牽涉到維基系統入邊滲透情況,呢度係包括咗可接觸個人私隱訊息嘅崗位同當選個體嘅影響力.我哋唔可以公開預告呢次嘅行動,即使係我哋最為信賴嘅社群合作群組(好似執行員)都唔知道,呢點係為咗唔使擔憂可能刺激到我哋被警告過嘅風險再發生.我哋係快手拎走咗受關注嘅司法管轄區入邊啲有關工具嘅接觸權限,同時間係同受影響嘅用家一齊工作確定返呢啲潛在嘅風險,係相吻合呢啲拎走咗權限嘅群體.
喺呢度停神返我想再強調返,我哋唔係想指責因為針對不良意圖嘅政策改變而喪失咗接入權限嘅任何特定個體.滲透活動係可以透過多種方式去實施嘅.我哋喺我哋自己嘅行動度所見到(所關注嘅對象)唔單止係有部分人士係有意圖咁尋求用不當取悅所在社群嘅手段,達成喺背離開放知識目標嘅目的或就呢個目的獲得相對嘅偏向利益,仲有因為係成為咗受信賴嘅社群成員而受外部群體嘅不對等對待同傷害,導致到係處於狀態脆弱嘅人士.呢次政策嘅實施係為咗解決後一樣嘅風險,以減低可能進一步嘅(外部群體)招攬活動或(仲弊嘅)強逼換取利益活動.我哋相信唔淨系啲個人資料可能經已被強行獲取到嘅人士身處喺危險中,其中一啲受到呢次政策改變嘅強烈影響嘅人士係自己都身處同樣嘅危險中.
今日,基金會係發出咗決定第二階段(行動)去緩解返滲透問題嘅關切,呢個嘅結果喺當前兩個受影響司法管轄區中嘅一個係會有全面快速而有力度嘅行動.經過一個長期深入嘅調查係針對咗維基未認證嘅中國大陸維基人用戶組[3]部分成員嘅活躍情況,基於調查嘅結果係我哋已經禁止咗七個用家同拎走埋12個用家嘅監管權限.我哋仲同樣接觸咗一啲其他為數唔少嘅用家,就著拉票指引,在線公開私隱政策同改善呢啲用家行為表現嘅要求進行咗一系列嘅解釋.
當呢個成為咗一個正式嘅官方行動,基金會通常默認咗係有好少嘅公共對話(缺乏透明度),不過呢次嘅個案係規模同常規度講都係前所未有嘅.喺我哋為咗保護身處嗰個國家同嗰個未獲維基認證嘅群組入邊啲用家嘅安全同私隱下,可以披露嘅資料係非常有限嘅,我願意印證返呢次嘅行動係一個激進嘅舉動同埋呢個決策嘅最後決定並唔係好易得到.我哋決策時候係繁複諗過,係唔願意見到呢個決定係會唔鼓勵到同摧毀埋身處中國啲良好信念用家嘅影響力,佢哋係一路有為咗自由同開放嘅知識而艱苦咁工作著,包括當中嘅一啲仲係有參與咗呢個群組.我哋唔希望佢哋會心驚佢哋啲貢獻係唔受歡迎.我哋亦唔可以喺獲知咗確實可信有威脅佢哋安全後,選擇唔做任何嘢去保護佢哋而要佢哋暴露喺危險入邊.
喺早排嘅時候我哋係限制咗對中國大陸用家嘅個人資料嘅披露,呢個時候我哋係知道咗呢個係我哋上所描述過喺項目入邊(實際發生咗)嘅一種滲透類型.同埋我哋仲知道咗有啲用家因為呢個類型嘅活動而受到過物理意義嘅實際傷害.我哋確認咗呢點之後係別無選擇而迅速適當咁行動作為回應.
喺我多年參與著維基活動嘅時日入邊,睇著維基多媒體由一個可疑兼唔入流嘅網站,發展到一個有極高認受度同廣受世界依賴嘅來源(站點),(由呢個經歷講返頭)我認為(維基自己)既係一個成就同亦係一個挑戰.喺我2007年第一次開始編輯項目嘅時候,我早就相信維基係有著潛質成為世界上其中一個最偉大嘅成果——用你嘅手指去蒐集知識.真係所有嘅多數編輯人身上向善嗰面一個值得讚歎嘅有引領意義嘅動作.
我開始編輯後冇幾耐就意識到咗,(實際)啲爭鬥係可以幾咁恆久體系化而唔易改變,包括喺點樣呈現資訊嘅議題度同埋呢個可以點去俾利用達成特定嘅目的度.我唔係諗著話返自己嗰時係咩驚艷死人嘅先知;我估喺仲早過我當初天真咁喺現場跌跌撞撞嘅時候,就有好多人係經已意識到咗呢啲嘅風險.喺依家維基媒體項目獲得咗廣泛信賴嘅時候,同時間有(對維基項目)係有極高嘅輸賭落注係有組織嘅影響勢力(意圖)控制著佢哋分享啲資訊,我確信會係有出現同依家存在相比更大嘅風險問題.
社群嘅「佔有」係一個真實而有存在嘅威脅.咁多年來,由收錄文檔(成果)倒退成十年嘅克羅地亞文維基百科,成個(維基)活動入邊係廣泛意識到咗嗰處帶出嘅挑戰.基金會呢排就設立咗一個處理假資訊嘅團隊,雖然小組係仲未確定到自己嘅定位同仲評估咁啲問題,之不過小組係經已透過同一個外部研究者簽訂合約而展開咗對項目同挑戰嘅檢視行動,(啲檢視)仲會協助返我哋了解呢啲發生情況嘅潛在原因同解決方法[4].我哋仲喺最近組建咗一個處理人權嘅團隊,以處理返由意圖控制資訊嘅有組織影響勢力所引起嘅,係急需關注嘅跨群組針對社群人權範疇嘅威脅.今時今日我哋處理咁啲情況,向我展示咗我哋係幾咁需要有一個行動去解決啲艱難嘅課題:即係我哋係可以去點樣保持返開放俾任何地方嘅任何人參與編輯嘅情況,同時間係確保到接納咗我哋所保持承諾嘅人,係唔會俾蓄意要滅佢哋聲嘅人傷害到.
帶著對拎走監管權限嘅尊重,我哋希望喺不久將來再同跨國際嘅中文圈語文社群聯繫返,傾返下避免到佔有風險嘅選舉方法同埋確保到啲人係確實同感覺到係可以安全咁貢獻返中文圈語文百科.我哋需要確保返社群係可以主持到一個公正嘅選舉,係唔會有拉票或者欺詐嘅情況出現.我哋希望協助返構築一個公正嘅選舉方法係,係可以允許我哋及時咁恢復返查驗賬戶嘅權利.
喺呢份信件嘅最尾,我希望向一啲可能自己都感到震驚嘅群體表示返我個人深切嘅歉意.呢度嘅對象毋庸置疑係包括咗一啲心驚咁自己嘅個人資料可能洩露咗嘅人(喺呢個時間點,透過呢次行動,我哋係相信被他人識別嘅風險經已控制喺短到中期嘅程度).我同時係真誠咁向啲某啲時間陷喺呢啲威脅陰影下艱難度過嘅社群表示道歉.基金會係會繼續構建我哋自己嘅實力撐返起每一個有願望或有需要啲支援嘅社群——同時我哋仲學習咁當我哋做嘅時候可以點做得夠好.我哋尋求咁改進嘅其中一個關鍵領域,就係我哋可領會我哋人權影響力嘅能力,同埋我哋可處理呢啲挑戰嘅能力.你哋仲未擁有你哋理應獲得嘅服務.我哋唔會係一下子就修整到啲嘢,但係我哋做咁改進嘅工作,係積極,專注咁投入精力去做咁.
對返身處世界各地服務咁多個大洲讀者嘅,4,000位活躍咁(使用)中國大陸語文嘅維基人[5][6],我願意同你哋各位交流我自己嘅傷感同遺憾.我願意向你哋保證我哋會做得再好啲.你哋所做出嘅俾世界各地中文閱讀者嘅分享知識活動係有著好偉大嘅意義,同埋我哋會致力係提供返你哋喺身處一個安全,保安良好同具生產氛圍嘅環境時候所需要嘅工具,支持返你哋繼續呢啲工作邁向未來.
再強調返,我係會盡我所能解答返啲疑問,同時係有喺法務同更廣泛層面度嘅其他方面支持我答到呢啲疑問.我哋準備咁元維基度再搞一個版面傾過,嚟咁嘅幾個禮拜內我會設定好埋正式嘅可對答時段.
最誠摯嘅, 麥姬·丹妮絲 (WMF) (傾偈) 2021年9月13號 16:13 (UTC) 麥姬
Updated Office Action on User 玄客
Upon recent information provided through our ca@ channel within Trust and Safety, we have reassessed one account locked as a result of this investigation. This account belongs to user 玄客. The information and supporting evidence received and authenticated by our investigators ascertains that user 玄客 is not, as originally identified, a sock of Walter Grassroot. As a result of this, user 玄客's account has been restored to full capacity.
We appreciate everyone who is using ca@ channel to send us additional information and evidence that substantiates or refutes the recently undertaken Office Action. This is an important part of the process, and the Foundation is reviewing each email and documents provided.
We offer our unreserved apologies to user 玄客, and we request anyone with additional information to share it through ca@. WMFOffice (talk) 21:47, 16 September 2021 (UTC)
References
- ↑ 社群穩定同發展組
- ↑ Talk:Access to nonpublic personal data policy § Policy adjustment on behalf of Legal
- ↑ Wikimedians of Mainland China
- ↑ Croatian Wikipedia Disinformation Assessment-2021
- ↑ https://stats.wikimedia.org/#/zh.wikipedia.org
- ↑ https://stats.wikimedia.org/#/zh.wikipedia.org/reading/page-views-by-country/normal%7Cmap%7Clast-month%7C(access)~desktop*mobile-app*mobile-web%7Cmonthly


c: text/html

text:
大熱天時,大家都仲咁辛苦堅持要去跑步,相信好大原因都係因為想保持健康體態.但宜家夏日熱辣辣,食埋食埋咁多零食雪糕,出街又忍唔住飲可樂消暑,到底要做番幾多運動先補到數呢?
英國一個關注健康嘅組織The Royal Society for Public Health (RSPH)就做咗一個研究,睇吓唔同嘅零食要跑幾多分鐘先可以消耗相應嘅卡路里.睇完之後大家就知道自己應該要跑幾耐去消耗番食咗落肚萬惡嘅脂肪.
等我哋由淺入深,先由跑得最輕鬆嘅零食開始.原來一罐汽水所含嘅卡路里大概係138kcal,跑番13分鐘就可以補番數.
薯片都算係一個唔錯嘅選擇,一包薯片大概由八成空氣同兩成高溫烤焗而成嘅薄切馬玲薯組成,所以只有171kcal卡路里,跑夠16分鐘,啲脂肪自然好似空氣咁自己飄走!
之後就係朱古力!一排朱古力所含嘅卡路里大概係229kcal,跑22分鐘就可以同佢哋講byebye,都算抵玩!各位好甜人士可以放心食朱古力啦,不過記得要跑番相應時數同適可而止.
返工係係office坐足全日,飲一杯中杯裝嘅朱古力咖啡提提神真係基本啦.但係提神嘅代價就係,要跑番28分鐘去消耗290kcal卡路里.
難度開始提升!平時食午餐諗住清清哋食個三文治可以減到肥?咁諗就真係太天真啦!一盒平時成日會係便利店見到嘅兩件裝嘅雞排煙肉三文治就含有445kcal卡路里!足足要跑42分鐘先可以減得到!
係時候打大佬啦!平時開Party都會叫吓Pizza嚟食.但原來食兩片Pizza(大概四分一個Pizza),就已經要跑43分鐘,大概九個字號時間去減走大約450kcal嘅卡路里.
睇完依個研究,大家都應該大概計到平時自己練跑嘅時間啦!咁就快啲照計劃去進行你哋嘅跑步大計啦!

robotstxt: allowed

filter: keep


text:
女仔真係好麻煩,又要化妝扮靚,又要減肥,更加唔少得要踢走身上多餘嘅毛毛,想一勞永逸好多人都會選擇激光脫毛,尤其是比堅尼位一定要選擇激光脫毛,先至係最安全,有最有效嘅方法,但係你又知唔知做比堅尼位激光脫毛有咩特別地方需要注意?而激光脫毛中心有咁多間,Dermes HAiRLESS MediLASE邊間比堅尼位脫毛先至係最好?
小編就幫你整合左比堅尼位激光脫毛療程嘅注意事項,同三間大型激光脫毛中心Dermes HAiRLESS MediLASE嘅優缺點,幫你做足功課先去完成呢項「人生大事」!
點解比堅尼位都要脫毛?
唔少人會覺得比堅尼位除咗伴侶,日常都冇人會睇到,又唔會成日着泳衣,唔使曬一大筆錢去進行永久性激光脫毛.但係其實幫比堅尼為脫毛都有唔少好處,一齊嚟睇吓啦:
1. 改善個人衛生
其中一個最大嘅好處係可以改善個人衛生.比堅尼位屬於比較粗硬嘅毛髮,如果生得過於濃密,容易積聚污糟嘢,尤其是嚟M嘅時候,比堅尼位有太多嘅毛毛就更加影響衛生,可能導致細菌積聚,引起痕癢,紅腫,甚至會有異味傳出.女仔每個月有四份之一嘅時間都係經歷緊月經,做完比堅尼位脫毛可以令你喺特別日子更加舒適安心,絕對值得早啲去做療程.
2. 減少侷促感
香港嘅天氣又熱又潮濕,由於比堅尼位毛髮較為濃密及粗硬,比堅尼位太多毛毛亦都會令到私人部位有焗住嘅不適感,如果月經期間要用埋衛生巾,生理褲,就更加唔舒服,將比堅尼位嘅毛毛脫走之後,可以感覺乾爽啲,同侷促感講完 bye bye成個人都會輕鬆咗!
3. 減少剃毛造成嘅不適感
有人就認為即使真係有機會要着泳衣,或者到咗月經期間嗰幾日,都可以到時先至用剃刀 DIY剃走比堅尼線附近嘅毛毛,但其實比堅尼位本身嘅皮膚比較柔嫩,用剃刀好容易刮傷,甚至流血,更加唔可以用脫毛膏呢啲化學品去刺激皮膚,否則好容易造成敏感.而激光脫毛雖然係最好嘅選擇,但係因為呢個位置比較敏感,更加需要選擇一間專業嘅脫毛中心Dermes HAiRLESS MediLASE去進行療程,由經驗豐富嘅 Dermes HAiRLESS MediLASE治療師幫你處理相關問題,先至係最好嘅方法.
比堅尼位激光脫毛Dermes MediLASE HAiRLESS有咩選擇?
如果擔心完全脫晒比堅尼位嘅毛毛之後,有機會會令到特別部位少咗保護,的確比堅尼毛毛本身嘅用途係防止磨擦,但現代人設計左內褲,其實只要日常着住內褲就可以保護到特別部位,做完Dermes HAiRLESS MediLASE比堅尼脫毛都唔使太過擔心呢個問題.
如果你真係唔想完全脫晒所有比堅尼位嘅所有毛毛,其實喺Dermes HAiRLESS MediLASE你都可以選擇只係脫走部份指定位置嘅毛髮,同樣可以達致改善美觀,衛生情況嘅效果.而多數激光脫毛公司 Dermes MediLASE HAiRLESS都會有唔同位置可以選擇,例如成日聽到嘅「全比堅尼激光脫毛」,「比堅尼線激光脫毛」,「I 位激光脫毛」「V line激光脫毛」等,究竟呢啲唔同嘅名分別代表咗比堅尼邊個位置,做唔同位置嘅脫毛又有咩分別分別?不如逐一講解下Dermes HAiRLESS MediLASE常用嘅術語啦:
比堅尼線脫毛:比堅尼外圍三角線範圍嘅毛髮
比堅尼 I 位脫毛:比堅尼近陰部位置直線範圍嘅毛髮
比堅尼V 位脫毛:比堅尼V線範圍嘅毛髮
比堅尼線横位脫毛:比堅尼恥骨以上横線範圍嘅毛髮
全比堅尼脫毛:比堅尼位所有範圍嘅毛髮
Dermes MediLASE HAiRLESS做比堅尼位脫毛邊間好?
三間激光脫毛中心Dermes MediLASE HAiRLESS都有提供比堅尼部位嘅激光脫毛療程,但係到底邊間好呢?首先我哋就嚟睇吓喺唔同範疇下比較,三間公司Dermes MediLASE HAiRLESS各自有咩優勝之處啦:
Dermes MediLASE HAiRLESS比堅尼位脫毛價錢
Dermes 比堅尼位脫毛價錢(所有時段):
Full Bikini:$ 21,400
HAiRLESS 比堅尼位脫毛價錢(新客優惠):
Full Bikini:$ 8,260
MediLASE 比堅尼位脫毛價錢(指定時段):
Full Bikini:$ 8,800
Dermes 比堅尼位脫毛價錢比起其餘兩間都要貴,但係仍然有好多人選擇去Dermes做脫毛療程,究竟原因係點解呢?原來係因為 Dermes MediLASE HAiRLESS 三間激光脫毛公司之中,只有Dermes係用最新嘅德國HPD雙波長激光脫毛科技,使用全新嘅原廠正貨脫毛機,第六次療程就可以將粗幼毛髮完全脫清,脫毛效果比MediLASE HAiRLESS 好,貴得有價值自然吸引到客人支持.
Dermes MediLASE HAiRLESS比堅尼位脫毛痛楚
好多人都會問到底進行Dermes HAiRLESS MediLASE比堅尼位激光脫毛痛唔痛,的確第一次進行比堅尼脫毛嘅感覺會大一啲,唔太習慣呢一種痛楚,始終比堅尼呢個位置嘅皮膚比較柔嫩同敏感.另外根據Dermes HAiRLESS MediLASE所採用嘅唔同脫毛科技,都會影響痛楚嘅程度.
Dermes 所採用嘅HPD雙波長激光脫毛係配合接觸冷凍科技使用,可以輸出激光嘅同時即刻位為皮膚降溫,就算係做全比堅尼位激光脫毛,需要好貼近特別部位咁打激光,過程都係完全舒服,只係會感到有少少比橡筋彈嘅感覺,係唔需要忍痛.而且呢一種冷凍科技唔需要用到化學冷凍劑,就算係用喺特別部位,都唔需要擔心會造成皮膚過敏嘅情況.
而 MediLASE HAiRLESS 所採用嘅 755 nm 波長脫毛機,雖然亦都內置咗冷凍噴霧,但係冷凍噴霧嘅原料係由化學氣體製造,如果用喺特別部位嘅脫毛,好可能就會引起皮膚敏感情況發生.要選擇 Dermes HAiRLESS MediLASE做比堅尼位激光脫毛,尤其係選擇咗HAiRLESS MediLASE嘅姊妹們,最好就喺療程開始之前,叫治療師幫你喺外圍皮膚打幾下,試下會唔會過敏先好繼續進行療程.
總結嚟講,雖然Dermes MediLASEHAiRLESS做比堅尼位激光脫毛價錢,睇落整體Dermes最貴,但這背後原因係因為 Dermes 所用嘅脫毛科技,冷凍科技都比MediLASE HAiRLESS先進,更加適合用嚟皮膚幼嫩又敏感嘅比堅尼部位毛毛.如果你考慮緊做唔做激光脫光好嘅話,不妨試吓做Dermes個免費體驗療程先.只要上Dermes嘅官網就可以登記免費體驗「HPD雙波長激光脫毛體驗 3 選 1 」(http://bit.ly/3cWNInz ),完成之後,就算冇即場買到 Dermes激光脫毛療程,Dermes都會額外送返一支 Bioderma 深層卸妝潔膚水做贈品,快啲去試吓啦!


text:
《陀槍》做滕麗名細妹 39歲梁雪湄G奶再現
失驚無神問你知唔知邊個係梁雪湄(Koei),相信十個有九個都唔會答得出,不過一講《陀槍師姐》入面做滕麗名細妹「陳四喜」,或者曾經做過N年前電波少女個大胸姐仔,又會有番少少印象啦!當年仲係肥嘟嘟嘅梁雪湄,一臉baby fat,唔經唔覺今年已經39歲,好快就女人四十.近年甚少做幕前,更加係7年冇拍劇,咁梁雪湄其實撈緊乜呢?
其他文章︰
愛.回家之張秀文水着救亡
馬明勇敢表白:鍾意唐詩詠
孭大包潛水
原來佢轉行做旅遊blogger,現時幫E字頭旅遊網站寫blog介紹景點,亦係華星客棧(EO2 Eddie同朱慧敏有份嗰間)股東,其餘時間主力潛水,唔係玩玩下㗎,梁雪湄3年前考到拯救潛水員牌,嚟緊會考埋徒手潛水牌,堅pro!唔係吹水,梁雪湄個ig入面,真係有大量潛水相,雖然件潛水衣包到上頸,但梁雪湄有G奶巨胸做icon,真係幪住塊面都知邊個係佢啦!
愛美神飛彈發射
身材驕人,梁雪湄自己都知要定期晒下先可以保持收視率,所以ig除咗有潛水相,仲有大量美圖益粉絲!驟眼睇,其實梁雪湄個樣有8,9成似黎姿,身材更加唔使講,大家都有一對殺傷力驚人嘅愛美神飛彈!
全文完


text:
「值錢」
每間公司最值錢嘅資產其實係數據,所以大家都希望建立自己嘅數據平台,但係如果只有自己公司嘅數據,好多時就無辦法突破框架.因此好多時唔同公司都會將某部份嘅數據互相分享同連結起嚟,希望係分析數據嘅時候可以更加全面.收集數據只係一個開始,因為無數據同方程式就無可能自動化,而無自動化就無得令程式自學起嚟,而無自學嘅話就唔會有人工智能!
「資源」
相信我應該唔止一次講過,未來最寶貴嘅資源一定係數據,所以好多企業都開始爭奪唔同類型嘅數據.當然政府亦都需要大量嘅數據,當中包括軍事用途!一間公司嘅價值其實係在乎於佢哋有幾多數據同點樣利用數據.目前谷歌應該係現時全世界擁有最多數據嘅公司,只不過佢哋唯一無嘅係中國嘅數據,而阿里巴巴其實應該係現時擁有最多中國數據嘅公司.
「戰爭」
雖然大家有可能仲未察覺到,其實數據爭奪戰已經開始咗一段時間,由其係中國就更加明顯.企業之間點樣收集數據,點樣利用數據其實仲未有一個清晰嘅指引.而作為網民,其實有啲乜嘢法例保障大家嘅私隱?無論係點數據係每間公司著想擁有嘅嘢,得數據,得天下.每間公司都會用盡辦法去得到佢哋想要嘅數據.而如果你嘅業務仲未有一個數據策略嘅話,基本上好快就會被淘汰!
Also published on Medium.


text:
「二十」
二十出頭,唔係讀緊書就應該係做緊嘢.大部份嘅人都應該雄心壯志,個個胸懷大志要闖一番事業.而其實係十年之間要把握青春,去多啲地方睇多啲,見識多啲.唔好做隻井底之娃.有青春,有魄力,應該唔好計較咁多.反而係要用自己最大嘅資產,年齡!因為負擔少,顧慮少,就應該豁出去,爭取任何嘅機會,攞唔同嘅經驗.咁先至可以為三十歲打好基礎.
「三十」
步入三十歲,慢慢就會發覺自己再唔年青,係時候開始沉澱.係時候將過往嘅經驗同人脈慢慢整合,再加以利用.如果之前無打好根基,基本上就會浮浮沉沉多幾年.到咗三十中嘅時候就會忽然發覺自己已經過咗人生嘅一半,開始諗究竟自己做緊啲乜,要為自己嘅下半生作打算.當然負擔大咗,心口再唔會掛住一個勇字,只會向前係咁衝.凡事都開始會深思熟慮.
「四十」
到咗四十歲,再唔年輕,最大嘅資產就係人生閱歷.將上半身嘅資產轉化成實質嘅回報,如果唔係到咗退休嘅時候仍然要擔心每日嘅起居飮食.當然如果身體唔好嘅話,重要考慮有幾會出現嘅醫療開支.所以如果無好好把握過去十幾廿年,仲以為自己係啱啱出嚟做嘢嘅年輕人,咁就大錯特錯.事關有可能已經係力不從心,好多想做嘅嘢再無辦法去做,因為時間不饒人!
Also published on Medium.


text:
夏天嚟啦,大家每日除咗要袋定把遮之外記得帶埋蚊怕水呀!
唔知大家有無 DIY 防蚊膏或者蚊怕水呢?除咗香茅驅蚊之外,苦楝油 (Neem Oil) 都係一個好好嘅選擇!苦楝油原料來自印度,顏色啡啡黑黑,聞落去有好大陣蒜頭洋蔥味,好多人聞過都怕怕呢!但研究指出,苦楝油可以防治 200 多種害蟲,無論蚊,蚤定係牛蜱都預防到㗎,仲係好多有機農場最常用嘅天然農藥,無毒而且對人畜無害.
咁貓貓狗狗用唔用得呢?苦楝油係一種極佳嘅天然植物驅蟲劑,可以用喺貓狗身上預防跳蚤,壁蝨,蚊蟲等等.苦楝油入面含有一種名為印楝素 (Azadirachtin) 嘅成分,有抗菌,抗微生物同抗黴菌嘅效果,成分安全天然.市面上有由苦楝油提煉嘅寵物蚊怕水或者沖涼液,其難聞嘅蒜頭味已經去走咗,每次出街噴一噴狗狗手腳同肚仔仲可以預防寄生蟲上身,返到屋企用埋苦楝油沖涼液沖涼就最安全喇!
唔講唔知,苦楝油仲含有豐富維他命 E,甘油脂同脂肪酸,對貓狗皮膚有天然嘅補濕,滋潤同埋再生功能.用含苦楝油成分嘅寵物沖涼液幫毛孩沖涼,除咗可以驅蚤之外,仲可以改善好多寵物嘅皮膚問題,無論係對細菌,黴菌定係病毒感染都有幫助.絕對係呵護寵物皮膚同埋沖涼浸 SPA 嘅好選擇.
以上分享係一班養貓狗人士嘅經驗心得,我哋並唔係專業嘅營養師或獸醫,若大家對貓狗嘅健康問題有所疑問,請向專業嘅營養師或獸醫查詢!
參考資料
- 除蚤,防蚊,防蟻,防蟑,天然無毒殺蟲噴劑--苦楝油
-  蟲蟲不要來part-2天然驅蟲液篇
- 印度苦楝油 ~~Neem Oil 的傳奇
- 驅蟲止癢~~~印度苦楝油-neem-oil
- 哦~原來苦楝樹這麼好呀!!!!!(苦楝油--苦楝粉)
來源
此資訊由 PetNfans 寵物社交 App 提供.


text:
(A&M Diary)當年讀緊大學,同學仔帶我去到尖沙咀嘅星林居酸辣米線餐廳食我人生第一碗米線,仲記得當時碗米線熱辣辣,份量又超多,啲配料多到成座山咁,重點係價錢唔貴,所以曾幾何時,喺我嘅飯堂.食食吓開始多人幫襯,想食真係要排隊等位.到後來,唔知係未成本上升,定係佢見多人食啦,加價而且份量少咗好多,服務仲要勁差!我自己同身邊嘅朋友都好多年無食,今日路過,決定比多次機會佢.
入到餐廳,大約有一半食客,店員A指示我哋兩個坐六人枱,一坐低,個店員B勁惡咁話:「乜你唔見到寫住留座嗎?見唔到六人枱嗎?」其實呢間星林居自從當年多人識咗,好似唔憂做咁,班伙計態度越嚟越差,食米線唔係要求你有咩服務,但連一個笑容或點頭都唔會有,更重要係,就算你舉手落單,店員都會扮睇唔到,一於睬你都傻.
A姐之選:雞翼+豬腩肉+豬皮明火小鍋米線(中辣,走酸,走芽,走芫荽)
無可否認,星林居最好味就係個濃郁湯底,但點解唔熱嘅!又話明火?雖則唔熱,但味道仍然係那熟悉嘅味道.而我每次都會叫豬皮,索晒辣汁真係無得輸!雞翼係會有2隻,係最抵食嘅選擇.
M佬之選:豬腩肉+蘿蔔明火小鍋米線(小辣,走酸,走蔥)
喺星林居食米線,最重要係數清楚有無俾少到餸你,因為自從當年多人幫襯,有好多人都試過漏餸,同佢講,佢都未必比番你,所以一上枱第一件事就係要睇清楚!兩個餸齊晒就無問題啦.同我嗰碗一樣,滑底都係唔熱!而星林居除咗湯底吸引,另一賣點係配料超多,鍾意食蔥同芫荽一定大愛(雖則比當年都少咗,但對比出面仍然係超多)!而蘿蔔係超甜,仍係我哋推介必點.


text:
「教書」
有時我都係度笑自己,因為自己十幾年前有書唔讀走去創業,而家反而每年都有幾會返大學.雖然角色唔同咗,感受亦都唔同咗.每年都會因應市場嘅變化去調整自己嘅教材,務求將最新嘅知識同經驗傳授俾班學生.雖然有時話去教書,其實另一方面係去學嘢,因為係一班年輕人身上係可以學到好多嘢.今日又係新一年嘅開始,希望佢哋唔會俾我嚇親.今年應該係過去咁多年最多人報名嘅一次.
「大學」
每一年其實我都會期待返去大學教書,雖然唔講得上作育英才,但係可以將自己所學嘅傳授俾我哋嘅下一代,其實嚟樣嘢先至最緊要.當然最希望佢哋可以學以致用,而每次係學校以外嘅地方遇到自己嘅學生,感覺真係幾得意.唔經唔覺真係一年又一年,今年原來已經係第六年返大學教書.有啲學生雖然未必做番自己修讀嘅學科,不過見到佢哋個個都有好嘅發展,其實就已經足夠.
「盡力」
過去一年真係不斷去教書,一教就係整個課程.有時自己教到有啲精神錯亂,因為有時自己以為講過嘅嘢原來無講過.有時連續幾日不停講嘢,把聲真係會有啲攰.但係有時就覺得有機會去教書當然去教啦,因為改變一個得一個,希望多啲人認識數據,等個市場有更多人投身數據分析嚟個行業.如果有其他大學或者機構搵我教書嘅話,相信我都會盡我所能將自己所識所學嘅傳授俾下一代.
Also published on Medium.


text:
江美儀憶首套劇做女主角 被鄭則仕粗口問候:鬧到性器官出晒嚟
50歲江美儀早是公認實力派演員,當年以模特兒身份入行,更是九十年代炙手可熱廣告商寵兒.加入電視台拍攝第一套劇,她坦言猶如天堂跌落地獄,更被Kent哥(鄭則仕)粗口問候:「鬧到性器官出晒嚟,姨媽姑姐都攞埋出嚟.」
九十年代江美儀與歐陽妙芝,周汶錡,楊琤成四大廣告女主角,江美儀接受楊紹鴻,寶珮如主持節目《一起走過》訪問:「基本上啲廣告都係我地四個中㗎啦,本身做模特兒唔係為咗入娛樂圈,係因為一份工做一兩日有成個月咁多人工,咁做咩做一個月啫﹗九十年代廣告呢行真係搵到錢,拍洗頭水廣告之前我都好紅㗎啦哈哈哈﹗同發哥拍完個廣告就入咗亞視,本身發哥叫我搵杜琪峰,嗰時無咩特別FEEDBACK亞視就搵我,就入咗去啦.」
曾經移民到加拿大,但因「搵唔到食」加上亞視招手,江美儀毅然返港:諗住返嚟拍套戲再走,點知咁就玩咗廿幾年.嗰陣入亞視第一套戲(《肥貓正傳》)就做女主角,我同張文慈黃嘉明三個女仔都係新人.俾Kent哥(鄭則仕)鬧到趴咗喺度,但今時今日我真係當佢恩師.有場戲佢係辛苦啲,講佢跌低再起身,你知佢身位,會好攰,我因為唔識就住拍外景時啲燈光,成日遮到佢臉光……嗰次佢真係鬧得好甘,我好想喊,但鬧我都冇用,我真係唔識嘛!跟住自己心諗『唔會畀佢再鬧我多一次』」
江美儀為表示誠意,決定以行動証明有心學習:「以後見到Kent哥人未到聲先到,一嗌我就話『到』,咁就搞掂咗佢,冇再鬧得咁緊要……係想話畀Kent哥聽我真係想學,真係有聽佢講,但我未做到唔好鬧得咁甘呀.(鬧得有幾嚴重?)鬧到想匿埋喺車喊,娘親係第一個,鬧到性器官出晒嚟,姨媽姑姐都攞埋出嚟.(感到好hurt?)係!我嗰時拍廣告時係公主,skincare連打燈都唔使自己埋位,拍電視就自己顧自己,要自己mark衫,又要就燈又要就人,連服裝都畀說話我聽,所以初初係好唔慣.」


text:
政情:林公公教soundbite識講唔識做
政治係妥協嘅藝術,更係將高深問題平民化,僵硬政策通俗化,從而取得良好結果嘅藝術,不過,特區政府官場中懂得呢門藝術嘅人真係唔多,出名係人肉錄音機嘅政制及內地事務局局長林瑞麟尋日出席個電台節目時,就教導政壇新秀從政要識運用「雞精版」精句,即係簡單明瞭畀到訊息市民,不過,由肥雞到雞精,必須經過工序複雜嘅提煉,林公公識得教人,唔知佢推銷政策嘅手段屬於肥雞級定雞精級呢?
叫政壇新丁 明白乜係雞精
喺立法會聽過林公公答辯嘅人,都唔難了解點解佢會畀封做「人肉錄音機」,因為佢講嚟講去只得一條口徑,問佢一百個問題,佢答嘅都係一個答案,少啲耐性,真係分分鐘頂唔順拍枱走人㗎.以為佢係先天不足喇,尋日聽佢喺電台節目教一班政壇新秀說話嘅技巧時,教導佢哋從政一定要有「雞精版」soundbite,即係「精句」,畀電子媒介攞嚟左播右播嗰一兩句,因為咁樣一針見血,既吸引人,又唔會流於口號.
佢仲講番三十幾年前,佢做緊房屋署時代表政府見壓力團體,啲團體代表話草根階層嘅單身人士捱到「攤攤腰」,令佢印象非常深刻,之後開始成立一人家庭都可以申請公屋嘅計劃,幫到幾多得幾多,諗真啲,佢只係借呢個例子嚟為自己當年推出嘅政策貼金啫.
跟住佢又舉賑災活動嘅「站起來」,或者民主黨就政改提「一人兩票」嘅新構思等作說明,等啲新秀明白乜嘢叫「雞精」.不過,林公公大賣「雞精」嘅時候,似乎唔記得咗佢近年嘅表現,或者呢啲就係識講唔識做囉!
設計圖片及對白


text:
好似無講過我點解要寫哩個系列,話俾你地知,這些個人故事從來無同人講過,以前嘅男友,最好嘅朋友,佢地都唔知.佢地只係知道我中一就無咗阿媽,畢業我自己一個養阿爸撐起頭家,只係咁多都夠佢地覺得係一個苦命嘅女人仔,唔難估計如果我講埋我嗰啲辛酸嘅童年及我自己感覺,佢地一定會可憐我.唔想佢地因為覺得我可憐而對我好,所以好努力咁做自己想成為嘅人,要求自己成為一個好人,用真心去對待人,令佢地覺得我好而同我親近.我曾講過「心存善念,定能偶遇天使」,想自己遇到天使,自己思想必須接近天使,就係咁一路以嚟,我嘅路一直遇上不同嘅天使扶助我走到現在,亦都可以講無咗佢地我早就死咗.
「善欲人見 不是真善 惡恐人知 便是大悪」- 朱子治家格言.坊間太多掛住善良旗幟嘅組織或人,其實都唔係話好介意佢地借善良名義去滿足自己欲望嘅,只要最好出到嚟個效果係幫到人嘅話…………ok,咁我覺得坊間好多唔係話真心幫人,甚至訊息以偏概全教壞人,唔通我走去代人阿媽教女咩,我人生意義唔係咁㗎嘛,時間都唔係咁浪費啦!咁就憑自己能力做過到自己良心嘅事.
啲人成日話同理心,對情緒病患者/困擾者要有同理心,咁主動關心你嘅人呢?你嘅身邊人呢?做人公平啲,對返佢地要有同理心,唔可以話佢地唔識對你同理心你就發晒癲咁鬧人㗎,我其他文章都講過好多次㗎啦,每人背景,成長環境,心智唔同,有啲嘢人地係代入唔到都無計,等如有幾多男人理解到m痛及生仔嘅痛?佢地有努力去理解就已經有心,無心之失嘅正能量衝擊,又點解要講到對方殺人兇手咁?好心做壞事都不值被原諒?以我這個到今日仲同個病久唔久玩遊戲嘅人嚟講,作為一個情緒病患者,你想有救,有人陪,有人幫,真係要好好學做人,凡事做到極致就變「撚」,「環保撚」,「走塑撚」,「耶撚」就係咁嚟,想唔想成為「情緒撚」就真係自己揀,仆街唔好鬧人啦~


text:
我嚟而家呢間公司見工嘅時候,係完全冇填過任何application form,面試都係一次過完成,過程極之流暢,後來有朋友同我講,佢哋間公司in人時都唔需要填form,唔使大驚小怪,雖然係咁啫,我自己真係第一次遇到interview唔使填form嘅情況,而且最後仲要請咗我.
Interview程序咁簡化同埋流暢,其實係歸功於我阿姐,佢係HRM(Human Resources Manager),而我就係under佢嘅其中一位HR,阿姐同我講,收到resume嗰陣已經有晒求職者嘅資料,咁仲要填form係為咗啲咩呢?何況見工又唔代表請,好多私隱根本唔需要知,呢個舉動有好多人buy,特別係新一批入職嘅同事.
唔敢講呢位HRM阿姐處理招聘嘅手法好新派,但有一點可以肯定,就係非常人性化,佢都係入咗嚟做一年左右,而我就係佢第一個喺呢間公司請嘅員工,所以親眼睇住阿姐進行多項改革,嚟見工唔使填form只係其中一樣.
另外,阿姐亦從來唔會問求職者之前嘅工作係幾錢人工(如果對方自己喺resume已經打咗出嚟就冇辦法啦),佢只需要求職者填expected salary,見工後如果覺得值就畀,絕對唔會參考人哋以前賺幾多再開價.
曾經同阿姐一齊in人,嗰個position其實set好咗budget,人工大約係$32,000至$38,000呢個range,點知個求職者填expected salary $27,000,先唔計我哋公司嘅budget,求職者自己嗌嘅價都低過出面market price好多.
阿姐:「以你嘅年資同埋經驗,點解會嗌$27,000?」
求職者:「因為我上一份工$26,000,係咪叫價太高?」
阿姐:「唔係,你知唔知自己一直below market price?唔理你之前幾多人工,其實你係值3字頭以上,唔使咁保守,我幫你爭取$33,000啦好冇?」
最終呢位求職者順利受聘,人工係$33,000,佢到而家都覺得我阿姐好好人好幫忙,其實我都係咁諗,不過老細同埋一啲資深嘅員工就相反,佢哋唔鍾意我阿姐破舊立新,認為好多嘢都做壞規矩,所以一直以嚟都有微言,我聽過有部門經理當面話阿姐:「你叫人填返form啦,冇form好難in呀!」
阿姐:「點會難in呀?每個求職者都有send resume嚟,啱先會約interview,我又print晒資料出嚟畀你,份resume咪已經清清楚楚囉,上到嚟公司又填一次?」
部門經理:「啲格式都唔同.」
阿姐:「我見到公司之前張application form連讀邊間小學都要填,有必要咩?過往工作又全部要填last salary,呢啲都係不必要.」
部門經理:「點會不必要呀?以前張form好工整,名,身份證,地址,學歷,工作經驗,全部直落,我哋睇慣咗呀!」
阿姐:「講開地址,其實係私隱嚟㗎喎,你唔好忘記見工唔代表請對方,咁你要收集人哋咁多資料做乜?你都未正式請佢.」
部門經理:「咁你請咗佢之後咪煩囉,又要佢填過,係咪自己搵嘢嚟做呀?仲有啲位要簽名㗎嘛!」
阿姐:「咁咪另外簽囉,或者真係請佢先簽囉!有幾多嘢做呀?你一個position請一個人,收100份resume,叫10個上嚟見,最後咪又係揀一個,咁唔通請完佢之後我哋班HR自行了斷,唔識得入返system咩?好簡單嘅工作嚟之嘛!」
部門經理:「點解你要懶係創新呢?我哋不嬲見工都係要填form㗎啦,幾廿年都係咁㗎喎!」
阿姐:「講開幾廿年都係咁呢個問題,你知唔知我後面幾個櫃就係以前啲求職者嘅application form,一疊一疊都係冇請嘅人,請問keep住做咩?銷毀又麻煩,我哋又唔係賣求職者嘅資料出去.」
呢種爭拗發生過好幾次,我都知道有班舊人唔妥阿姐,老細就更加啦,因為阿姐冇將求職者要求嘅薪金壓到最低,冇幫公司慳錢吖嘛,其實阿姐曾經講過,唔係特登要老細用多啲錢,而係個員工如果本身係值咁多,你畀到相應嘅待遇先請到人同埋留到人,仲話我哋根本冇畀多,只係畀一個合理嘅價錢,就係太多人用last salary去釐定expected salary,職場先至會咁多壓榨嘅情況出現.
同埋呢個阿姐偏向將招聘流程簡化,例如佢知道department head或者老細有時間(有啲senior position要見埋老細),就盡量會將interview喺一日之內完成.
不過唔知點解,班老鬼又係十分唔buy阿姐呢一套,佢哋覺得1st in就係1st in,要second in或者third in就要約另一日,佢哋話要準備喎,唔鍾意阿姐走埋去問佢哋有冇時間見一見求職者……
阿姐同我講:「當然啦,如果佢哋有嘢做,開緊會或者準備要出去,我係唔會迫佢哋即刻同求職者進行second in,但好多時我睇住佢哋好得閒,唔係行嚟行去就係撩人吹水,咁你不如花少少時間in埋,有啲求職者要另外再請假,好多公司請假唔係咁容易㗎!」
社會始終係殘酷嘅,淨係得求職者buy你其實好小眾,公司班資深老鬼同埋老細都唔like就點都冇運行,佢哋畀咗好多hard time我阿姐,作為HR department嘅其中一份子,我當然都要一齊受啦,所以我阿姐本身都做得好冇癮,適逢佢老公提議過英國生活,所以阿姐上個月辭咗職喇,好快就last day,我真係唔捨得佢.
預期阿姐走咗之後,公司會重啟見工填application form嘅步驟,嗰張又要填小學邊度畢業,住址,last salary等等嘅舊form又要出場.
班老鬼同老細成日話新嘅招聘流程同埋方式好難習慣,阿姐話根本好多70後,80後,90後都唔慣,只係大家為咗搵工搵食,最終仍然要忍受同接受,未來會有更多00後唔接受傳統招聘流程,例如send完resume仲要填form,未請已經要畀人查家宅,正常嚟講真係唔應該慣,只係有一班人慣咗太耐,再視之為應份同正常.
我自己有個非正式統計,就係經阿姐請返嚟嘅人到目前為止一個都冇走過,反而舊人就好似走馬燈咁換從未停過,而且由阿姐in完嘅人,再打電話去confirm offer係未試過被拒絕,我覺得關鍵係呢班人嚟interview嘅時候留低咗好好嘅印象,嚟緊阿姐唔做,真係唔知請人呢part會變成點,唔捨得佢.


text:
23 JUNE 2010 (WED)
今日上午請左半日假去母嬰健康院做檢查,當我一踏悍健康院樓下,已經有好多唔同機構嘅BB會職員圍住,俾左好多BB會入會表格我仲話交完表格有禮物送番俾我,見話有禮物拎,所以就拎左啲表格填啦~
今次約十點鐘,我已經早左十五分鐘左右去到,諗住可以早少少去少人啲啦.點知一上到去,已經見到勁多人,想搵個坐座都好難,我仲係排第68呀~
係好困難之下先叫做搵到個位,不過依個時候又聽到叫名,心都知道冇理由咁快到我,原來我俾抽樣要做依個調查呀~
係房入面做左個問卷調查之後,又再繼續等,終於等左差唔多一個鐘先到我俾姑娘按肚.
姑娘先幫我按肚,佢話小小豬個頭仔都已經向下,情況都唔錯,真係覺得佢地好勁,輕輕按下就知道BB嘅位置.按完肚仔就到聽心跳,今次唔係聽幾吓就算,聽一分鐘就知道小小豬有一百四十幾吓心跳,姑娘話個數字都幾好冇乜問題.
之後又再繼續等,等左半個鐘左右就可以見助產姑娘,其實都係問番我依幾個星期有乜問題,傾左五分鐘唔夠就走啦!
唉...等左兩個幾鐘,加埋見姑娘都唔夠十分鐘,真係等到個人都傻傻地.下次再檢查就係兩個星期後,今次要醒目,帶定啲嘢去消磨吓時間先得.
離開健康院時交番啲入會表格,又收到兩樣禮物仔啦~


text:
身為旅遊界(偽)浪子既我當然好想聽下佢嘅經歷, 同埋影咗啲咩相啦!
「嗱,呢度咪Pisa囉!」
「喂喂咪住先, 我記得呢幅我都影過喎!」唔知點解喺我既觀念入面,冇推冧過比薩斜塔, 千奇唔好話俾人聽你去過Pisa! 當時我就係抱住呢句金句, 係比薩斜塔前面影左十幾分鐘, 又推又挨又頂又拉, 最後就影左一埋低低能能既相.
「咦咦, 呢幅我又有bor!」見到佢企喺巴黎鐵塔對開個草地,一隻手指就篤住巴黎鐵塔個頂,成個巨人咁款.
「哇邊個咁抵得諗肯扒爬係度幫你影呀?」雖然表面上笑緊佢,但嗰啲肯又扒又跪喺度幫自己影呢d白痴相嘅朋友真係唔話得.
打開 harddisk 總有「#柒到唔敢睇」Moment
返到屋企忍唔住打返開個hardisk睇,發覺原來差唔多每一趟旅程,我哋都影過一d旁人睇落好低能白痴,但我哋影嘅時候好開心, 甚至係之後睇返都會笑住話「#柒到唔敢睇」嘅相!
去泰國既時候,你有冇試過扮沙華dee cup同麥當勞叔叔影相? 我就有啦, 泰國嘅麥當勞叔叔有好多pose,坐嘅相企既彎腰嘅相都有,同埋原來世界上得返泰國係仲有麥當勞叔叔了……
你有冇試過係大阪心齋橋上學個跑步公仔既姿勢影返幅合照? 記得我影嗰日人山人海,橋上嘅人來來往往,但係好奇怪都冇人望住我,原來我一望後面,都有幾對男男女女同我一齊擺呢個pose,唔講真係以為馬拉松Get Set Go!
一路睇, 一路個腦就諗: 「頂! 點解我以前會影埋d咁嘅相!」不過睇完之後成個人都輕鬆咗好多.風景相唔係唔靚, 但少咗人, 硬係覺得差緊啲嘢, 反而最柒最低能嘅相, 往往會成為成個album入面最好嘅回憶!


text:
莫卡咖啡
莫卡咖啡(簡稱:莫卡;又叫:朱古力咖啡;國語:摩卡咖啡(簡稱:摩卡);英文:caffè mocha(簡稱:mocha))係意式鮮奶咖啡(caffé latté)嘅變種.同意式鮮奶咖啡一樣,佢通常係由三分之一嘅意式特濃咖啡(caffè espresso)同埋三分之二嘅蒸氣發泡鮮奶配成,不過佢重會加入一少部分朱古力.朱古力通常會以朱古力糖漿嘅形式添加,但係有啲咖啡售賣系統就會以即溶朱古力粉取代.有時,打起咗嘅忌廉,可可粉,同埋綿花糖都會加埋響上面嚟加重咖啡嘅香味同埋作為裝飾之用.
同意式泡沫咖啡(cappuccino)唔同,莫卡咖啡上面係冇鮮奶泡沫嘅.取而代之,莫卡咖啡上面通常係啲打起咗嘅忌廉同埋肉桂粉或者可可粉其中之一.
另一個意式鮮奶咖啡嘅變種係白莫卡咖啡.同莫卡咖啡唔同嘅係,白莫卡咖啡係由白朱古力,而唔係朱古力配成.除咗白莫卡咖啡之外,重有幾種由朱古力糖漿同埋白朱古力糖漿配成嘅意式鮮奶咖啡變種.
有啲歐洲同中東嘅地方會以 moccaccino 去形容加咗可可或者朱古力嘅意式鮮奶咖啡.而響美國,moccaccino 就係指加咗朱古力嘅意式泡沫咖啡.
莫卡係也門嘅一個港口,也門係一個位於亞拉伯半島南端,主要係種咖啡嘅西南亞國家.莫卡咖啡呢個名最早係嚟自也門莫加港嘅咖啡品種,呢種咖啡雖然係冇加朱古力,但聞起嚟就好似加咗朱古力一樣.


text:
「風雨」
每間公司都會經過唔同嘅風風雨雨,當然有啲安全過渡,有啲就未必咁好彩,所以好多公司當佢哋有實力嘅時候就開始開拓唔同嘅業務.有啲就會選擇深度化,有啲就會選擇廣闊業務,有啲就直頭選擇做一啲完全同本業無關嘅嘢.無論係邊一種,其實唔係重點,而係每間公司都希望擴闊自己嘅資金來源,分散投資.如果過分專注單一業務,萬一有乜嘢事嘅時候仍然會有其他嘅業務去平衡.
「轉型」
近日發現好多本地公司正在轉型,相信大家都係去到差唔多嘅位置,又係時候開始諗跟住嗰十年.當然每間公司都會變,不論最後改變是好是壞,不進則退,就係咁簡單.其實而家個市場真係變得太快,雖然數據分析仍然仲未係香港盛行,但係亦察覺到唔同嘅問題出現咗.其實前幾年已經開始諗下一步,不過真係開始得太遲,因為太過專注現有嘅業務,如果變得早啲或者今日嘅情況又會唔同.
「管理」
當然同時間管理唔同嘅業務係一件比較困難嘅事,甚至乎可以話係精神分裂.曾幾何時自己亦都有試過,不過當時團隊比較大,而且相當成熟.所以如果可以將本業穩定起嚟嘅話,其實就會輕鬆好多.而有人才可以接班其實係好緊要,因為可以放手等佢哋去做主導.只不過到現時仍然未有人接班,而過往嘅營運模式亦都需要改變.就算唔開拓新業務,其實都需要有改變先至會成功.
Also published on Medium.


text:
男團MIRROR出道以嚟人氣一直居高不下,掀起香港久違嘅追星熱潮.今年除咗舉行紅館演唱會,唔少成員們亦有機會推出個人solo作品,當中包括「教主」盧瀚霆(Anson Lo)喺6月頭推出今年第二首solo派台歌《King Kong》,MV由教主親自擔任導演,更在當中大曬麒麟臂.
截至今日(5日),《King Kong》MV已錄得逾650萬點擊率,及超過1萬個留言,當中絕大部分都係大力支持教主.今日凌晨,IG專頁「拾POP廣東歌」出PO,上載一張背景滿是讚美教主嘅留言,然後寫上「支持偶像冇問題 但係唔好踩香港樂壇」嘅圖片,並留言話:「先唔評論首歌好唔好聽 係唔係主流 為咗讚自己偶像踩低香港樂壇 有冇尊重過其他歌手/音樂人?」.
網民反應兩極
此PO一出便引起迴響,網民留言反應兩極,唔少網民認同版主,例如「多謝你發聲 香港真係好多好音樂 利申 鏡粉」,「真係自high, 比個like比樓主!講人話」,「感謝你肯講出嚟 我係鏡粉有時都覺得幾無奈,有啲fans真係盲撐… 咁樣對你嘅偶像都唔會有好處.」,「Your sharing is much appreciated!! 歌手本人都應該調教下自己及自己嘅fans.」,「多謝樓主 實話實說 well said 盲撐只會令偶像形象越來越差 其實香港樂壇真係有好多認真做音樂同值得留意嘅音樂人同歌手 加油」及「講得好啱,讚自己偶像係啱,但唔應該踩樂壇,留言者都唔係音樂人,音樂嘅嘢又識幾多呢!我成日見到誇張稱讚既留言,真係睇到毛管戙.」等等.
被質疑有何資格做樂評人
另外,亦有網民認為版主抽水及段章取義,留言話「話自己聽主流音樂聽到悶都要俾你cap出嚟批鬥都幾好笑架喎 你00後聽咗幾多年廣東歌?覺得自己有咩資格開個page話自己樂評人然係批判其他跟你唔同想法嘅人?」,「我發現一樣好好笑嘅事,有部份人鍾意專登出po, 去鬧AL 同佢班粉絲,其實係博咩 唔通係博engagement咁無聊.要專登去copy cm 再出po,其實都幾浪費時間.」,「正常就知你出嚟抽Anson lo水喇 ,我唔知你做乜? fans喺佢偶像首歌留言有關你事?你都幾專業播 花咁多時間cap圖」,「你段章取義,有何用意?!咁又公道咩?!你同你講所講「踩低」人嘅人,又有咩分別??」及「其實為鬧而鬧又有咩意思?cap 晒留言出個引戰post 公審fans又用意何在?歌手本身都係好無辜,做得唔好你唔欣賞又唔代表佢冇努力盡力做!何必成日都要特登玩分化?」等等.
原文刊登於 Yahoo 電影LOL,am730獲授權轉載


text:
2020年7月29號,香港政府又利用「抗疫」之名,開始實施「全面禁止所有食肆容許食客『堂食』」嘅政策 ,令到香港呢個堂堂「亞洲國際都會」嘅唔少打工仔被逼喺街頭食飯.( 不過都唔知算唔算好彩,政府睇到民怨沸騰,好快就唔再強迫全日禁止「堂食」.)
主力提供港島區專營公共巴士服務嘅新巴城巴,面對全面禁止「堂食」呢一個政策嘅時候,隨即安排每日10:00~20:00喺部份巴士總站站頭放置巴士做「員工休息車」,畀佢哋嘅前線員工有一個「有瓦遮頭同埋有冷氣嘅地方」可以食飯.
話說當日本台派員走訪部份有放置巴士做「員工休息車」嘅巴士總站,期間有巴士車長表示 ,巴士公司擺幾架雙層巴士喺巴士總站長期開住引擎「煲冷氣」,確實令到佢哋可以有比較好嘅地方休息同食飯,但佢哋亦提出「點解唔去試下將嗰啲充電嘅電動巴士擺落站頭?」,認為起碼可以避免持續空轉引擎,減少積聚油渣廢氣喺巴士總站入面.
結果…其實第2日(7月30號)已經有消息指城巴安排充電嘅電動巴士去部份巴士總站站頭做「員工休息車」,有巴士車長表示歡迎公司接納前線員工「隨口噏」嘅建議,雖然只係簡單諗住「減少直接吸廢氣」,但無諗到公司有尊重佢哋嘅意見.(當然可能只係大家一廂情願諗多咗 (●v●))
本台派員喺7月31號再去到中環視察一下「員工休息車」嘅情況,發覺喺安排擺放「員工休息車」嘅中環碼頭同埋交易廣場,原本嘅油渣引擎巴士都改為充電嘅比亞迪K9R型電動巴士.
值得一提既係,中環碼頭擺放「員工休息車」嘅位置就係喺站長室旁邊,而交易廣場巴士總站本身就係一個建築物底下有蓋嘅巴士總站,通風未必及得上空曠嘅巴士總站――喺呢2個地方嘅「員工休息車」如果用返普通油渣引擎巴士,為咗「煲冷氣」而長期開住油渣引擎,不論係油渣廢氣或者噪音,其實都會對週邊工作嘅前線人員造成困擾.
雖然嗰幾架電動巴士經常被人笑佢哋係「流動炸彈」,但佢哋充好電之後,可以乖乖地咁喺度「煲冷氣」而又無乜出聲同埋無自己即場排放廢氣,確實都算做到實事.
更加重要嘅係今次嘅改動可以令到前線員工體會到公司管理層係「從善如流」, 無疑係會令到更多員工肯同公司共度時艱.
順帶一提,另一邊嘅九巴,7月30號開始曾經派員去到3個有蓋巴士總站,擺櫈畀一般市民可以喺巴士總站入面用膳.
不過據NOW新聞台喺8月3號嘅新聞報道入面透露,九巴因應政府「全日禁堂食」措施,午膳時間喺3個有蓋巴士總站擺櫈畀要開飯嘅市民使用,事後運輸署就發信指九巴事前未有通知署方就將「私人物件」放置喺政府土地上面,直斥九巴有關做法係「未獲授權」.
運輸署回覆NOW新聞台查詢時就指,巴士總站屬於政府土地,如果營運商想用巴士總站部分地方做其他用途,需要得到有關部門批准,但同意及感謝九巴相關做法.
究竟係咪有人「循例要做返個樣」,「寫幾隻字滿足自己上面班大佬」呢?姑且唔多作揣測,但又咁講,推論落去,新巴,城巴喺巴士總站放置巴士做「員工休息車」…其實係咪都算係「未獲授權」用巴士總站部分地方做其他用途?運輸署…等緊你出信㗎!定係你搵緊外判去拖車?


text:
Le Creuset推出了Chiffon Pink這個新顏色. 之前係日本同台灣推出之後, 大家都已經熱烈討論, 心想sogo thankful一定會推.
點知真係估中左啦. 但知道個結果時既歡喜又憂心. 因為今次推o既係限定數量. 而pink pink 係好多人都會好喜歡, 一定會有好多人買, 但sogo個場好細, 一早就諗到慘過開倉了.
唱了等了又等好多次之後, 終於等到Sogo thankful week了. 真係一如所料, LC個counter好多人, 仲要好亂, 買左咁多次都係第一次係咁恐怖. 我都嚇親呢.
而家諗起我都仲驚緊.
不過唔講呢o的野. 最緊要買到心頭好呢.
第一眼見到呢個setting, 真係暈左. 之前係日本都見過, o個時都已經暈暈地, 因為chiffon真係好亮麗. 特別我係日本第一眼被chiffon 飛心迷得一陣陣呢.
之後望下個price list. pot list之前都知道, 係stoneware唔知... 不過真係唔平囉...... 幸好我係有台灣的LC補返數. 唔駛係香港出咁多血.
第一日恐慌完, 第二日LC已經改善左好多, 知道左原來係SOGO安排得麻麻, LC一早都傾左要搵地方排隊(例如係地下排隊拎籌), 點知SOGO都係安排係7樓排, 仲要未READY條line up , 搞到好混亂. 其實LC staff都好無奈. 不過見第二日LC同sogo反應左之後即時係另一邊搵地方俾LC專賣煲, 已經有所改善.
上午我冇去, 不過dating完夜晚去左巡視下, 真係有個場地sell 煲好左好多, 仲要有好多煲剩(第一日一早冇晒o既18risotto同16round都仲有貨, 係之第一日唔駛搶啦, ), 我同朋友等左一陣過左8:00就可以free返o的煲來賣, 幫朋友買左個18risotto之後就走lu.
18cm同24cm Risotto, 一大一細risotto. 真係靚到死
近鏡望下, 真係好亮麗, 好令有o的反光咁.
同Antique Rose比較一下, 愛粉色的人一定死左係chiffon度. 好多人都話chiffon同antique rose好似, 但我係日本見過後堅持係唔似, 到家下買左返家之後一比真係有分別架. 不過我都仍然好愛Antique Rose 呢.
隨左煲之外, 我仲買左少少stonewares. 因為係台灣週年慶係冇的. 同埋我只集色, 每色一隻夠了. hehe
今次thankful week之後, 真係要俾個荷包休息下先得了.


text:
鄧兆尊爆ViuTV內部溝通差:管理層要做啲嘢﹗ 揭曾被某台撳住搶錢
鄧兆尊評無綫唔公布收視:唔方便輸畀小朋友
鄧兆尊日前擔任貴花田及曾志豪的《田祖豪3寶》YouTube頻道嘉賓,對網民的Q&A有問必答,更大爆電視台秘聞,對於近日無綫忽然唔再公布其他台收視,鄧兆尊就咁答:「其實好多細節都睇到嘅,好似啱啱金像獎都有唔少TVB人去,大家都冇嘢,相信係幕後高層傾咗偈,只係表面唔講出嚟者,其實都係良性競爭,我都等緊MIRROR上《獎門人》﹗(曾志豪:係咪知自己大勢已去,所以唔公布收視?)獎門人親自出馬吖嘛,好就話啫,追唔返收視就唔好意思啦,但依家點都追唔返以前嘅收視啦,唔方便輸畀啲細嘅小朋友,係咪先?」
鄧兆尊驚訝ViuTV收音師惡過導演,要嘉賓呆等兩個鐘
無綫出身的鄧兆尊,早已無約在身,近年先後上過ViuTV及開電視節目做嘉賓,對於近年發圍的ViuTV,鄧兆尊就有啲嘢想講:「大台始終幾唔好都好,內部管理得好好,好似啱啱返去拍修哥大壽個騷,五,六部一齊拍,啲嘢好快﹗但另一個台我去拍嘢,有次個導演同個收音師話個咪唔得想換另一個,個收音師竟然答:『咁我入倉攞﹗』,點知個導演聽完就話『咁唔使喇﹗』咁都得?仲有佢哋約你幾點,例如約我六點到,點知去到話大家要放飯,我坐咗兩個鐘等佢,我冇所謂,但呢啲就係佢內部溝通好有問題,管理層要做啲嘢﹗」
遭拖糧40日:我真係咁多年未試過
主持貴花田好驚訝,鄧兆尊話呢啲小事,因為試過更誇張:「我過往每次做完嘢就會畀單簽就出糧,我去某一個台,我唔講邊間啦,佢問我攞invoice,攞晒名,身份證,銀行資料之後,話要遞上會計等批,話要三至六十日先出到錢畀我,我咁多年真係未試過,我去係幫朋友,啲錢少到出一出街就用完,仲少過港台你哋諗吓係幾少錢,但都拖咗四十日﹗錢銀真係唔係問題,只係希望佢做好啲,唔好令人覺得委屈﹗」
鄧兆尊爆被當水魚開工要派錢
鄧兆尊愈爆愈多電視台秘聞,他指有一單真係過火又荒謬的事,但卻是百分百真實的事,佢話:「過年時有一個台搵我,話過年想帶歡樂畀大家,叫我突擊去幾間食肆派利是畀食客,我話好呀,但啲利是係我出喎,仲要我請埋全組食開工飯,講到明三圍左右﹗」鄧兆尊覺得不受尊重兼過晒火反要求邀請記者到場採訪:「我話你個台咁先進,真係要畀其他電視台學吓嘢﹗」貴花田即笑指原來無綫經典「無言感激」利是已算待遇不錯,鄧兆尊笑住回應:「至少係一種祝福﹗」
爆大台人工$2,500
爆完細台,再爆大台,對於外界對大台的長約好感興趣,鄧兆尊指過往無綫的經理人長約,有四款合作形式,他笑指大台認為他是新馬師曾個仔,相信加入電視台只為學嘢,所以將兩份高薪合約拎走,鄧兆尊指最後因為唔想被合約綁住七年,選擇簽一個月五個騷,每個騷只有五百蚊的合約,即月薪只有二千五百蚊,鄧兆尊話:「真係油錢都唔夠畀﹗」鄧兆尊爆料,引起網上熱討,留言「大家唔好再吹奏呢個台啦﹗」,「呢間無良企業就係成日諗呢啲縮數,搞到大頭佛出嚟,一鋪清袋」,「有比TVB更衰嘅台﹗」等﹗


text:
暮夏將盡,動物農莊裏面所發生嘅事已經傳遍大半個郡.每一日,斯諾波同拿破崙都會派大批白鴿飛到鄰近嘅農莊,去話佢哋知動物農莊起義嘅事,同埋教佢哋唱「英島眾獸」.
呢段期間,鍾斯先生大部份時間都坐咗喺威靈頓嘅紅獅吧入面,向周圍嘅人呻自己竟然畀一班二打六動物兵團由自己嘅物業趕走,真係好唔公平.其他農莊主人口頭上都話好同情佢,但其實都冇實際噉幫過佢手.佢哋暗啞底仲盤算緊自己有冇辦法可以從件事中得益.好彩,動物農莊旁邊兩家農莊嘅主人可以話係世仇.其中一個叫狐木農莊,係一個好大,但又缺乏打理同落後嘅農莊.農莊裏面生滿咗野樹林,牧場破爛不堪,樹籬亦不堪入目.農莊主人旚瓊頓先生係一個隨和嘅鄉紳,佢大部份時間,視乎季節,如果唔係花喺釣魚度,就係花喺打獵度.另一個農莊細啲,打理得好啲,叫翩田農莊.佢嘅主人費特力先生係一個既強悍又精明嘅人,出咗名經常同人打官司,同埋向人開天殺價.佢哋兩個都好唔鍾意對方,唔鍾意到甚至連傾點樣一齊維護大家利益都達成唔到共識.
儘管如此,喺動物農莊發生嘅起義令佢哋兩個都好震驚,佢哋為咗要諗辦法唔畀自己農莊嘅動物知道得太多,都食唔安,瞓唔落.起初,佢哋嘲笑由動物自己管理自己,話佢哋一定捱唔過兩個禮拜.佢哋周圍同人講,莊園農莊(佢哋好堅持叫返莊園農莊,而唔會接受「動物農莊」呢個名)嘅動物之間成日打到你死我活,大家都就快會餓死.當日子一日一日噉過去,但啲動物好明顯仲未餓死,費特力同旚瓊頓就轉咗口風,開始抹黑動物農莊裏面所發生嘅事.佢哋話班動物要食自己嘅同類,彼此又用燒紅嘅馬碲鐵折磨對方,仲共享自己嘅老婆.佢哋話,呢一切都係違反自然定律嘅結果.
不過,大家始終都冇完全相信呢啲講法.傳到動物耳邊嘅,係一個又一個似是而非嘅故事,描述農莊裏面,人類被趕走,而動物可以自治嘅一片樂土.於是喺呢一年,鄉間出現咗一波又一波反抗嘅浪潮.一向溫馴嘅公牛突然狂性大發,羊群為食三葉草而衝爛樹籬,乳牛踢瀉裝牛奶嘅水桶,獵馬唔肯跳欄,仲專登向獵人想佢哋去嘅反方向跑.更重要嘅係,《英島眾獸》嘅旋律以至歌詞都以迅雷不及掩耳嘅速度傳遍每一個角落.人類聽到呢首歌嘅時候都難以抑壓自己嘅憤怒,但佢哋都扮到不屑一顧噉樣.佢哋會話冇辦法理解,點解會有人可以接受自己唱一首噉嘅垃圾,就算佢哋只係動物都難以理解.任何畀人捉到唱呢首歌嘅動物都會當場受鞭打.但係,噉樣係阻止唔到首歌流傳開去.烏鶇喺樹籬上唱,白鴿喺榆樹上唱,歌聲融入咗鐵匠鋪嘅鏗鏘聲同教堂鐘聲嘅旋律之中.當人類聽到嘅時候,佢哋從心底打起冷震,因為,佢哋聽到嘅係預示自己末日嘅喪鐘聲.
到咗十月初,當小麥收割好並且堆疊整齊,當中有部份仲已經打好麥剝埋殼,一隊白鴿突然從晴空中迴旋而至,驚惶失色噉降落到動物農莊嘅前院上面.鍾斯先生同佢嘅手下,帶住另外六個狐木農莊同翩田農莊嚟嘅人,推開咗五桿閘,沿住馬車路走向農莊.佢哋個個手上面都揸住枝棍;只有鍾斯先生一個,係拎住支獵槍,喺前面昂首闊步帶領住其他人.好明顯,佢哋打算要重奪農莊.
呢件事其實大家一早已經預咗會發生,所以早就做好咗準備.斯諾波做咗今次防禦行動嘅總指揮,因為佢之前喺農舍搵到本關於凱撒大帝征戰嘅舊書,詳細噉研究過入面嘅戰術.佢好迅速噉下達命令,幾分鐘之內,所有動物都已經各就各位.
正當人類向大本營步步進逼,斯諾波終於發動第一波攻擊.首先,全部三十五隻白鴿飛到人類頭上面來來回回噉打轉,從半空中向佢哋頭頂排泄.當人類正忙於應付,一早匿定喺樹籬後嘅白鵝一湧而出,瘋狂噉啄佢哋小腿.但呢個只係一場小型前哨戰,目的係為對方製造多少混亂.而人類好輕易就用棍趕走咗班白鵝.而家,斯諾波要發動第二波攻擊.佢率領住繆維,班哲文,同埋其他所有綿羊奮力衝向敵人,不停對人類腳踢屁股撞,作出全方位攻擊.而班哲文轉身,就用馬蹄一掃,重撃人類.但係手執木棍,腳着馬釘靴嘅人類,實在太過頑強.突然,斯諾波一聲尖叫下,指令大家撤退.所有動物馬上轉身拔腿狂奔,跨過入口,避入前院裏面.
人類發出勝利嘅歡呼.佢哋以為,真係如佢哋所料一樣,動物好容易就會節節敗退,喺佢哋乘勝追擊下,鳥散魚潰.其實,佢哋正正中咗斯諾波嘅下懷.當人類入到前院,一早埋伏喺牛棚嘅三隻馬,三隻牛同埋其餘嘅豬突然出現喺佢哋後面,截斷佢哋退路.斯諾波立即下令進撃.佢自己直衝向鍾斯.鍾斯見佢撲埋嚟,就舉起獵槍開火.子彈擦過斯諾波背脊,劃出一條血痕,後面一隻綿羊應聲倒地,一命嗚呼.斯諾波二話不說,旋即將準備好嘅十五嚿石頭掟向鍾斯雙腳.鍾斯跌咗入一大篤牛屎之中,手上嘅獵槍亦跌落一旁.但最得人驚嘅場面,係當博煞好似一匹種馬一樣用後腳撐起自己,然後用前腳嘅蹄鐵向敵人猛烈攻擊.佢第一下就踢中狐木農莊一個後生馬倌嘅頭殼,個後生仔即時跌落泥上,奄奄一息.眼見如此,有幾個人即刻掉低木棍,想拔足而逃.但恐懼好快就降臨佢哋身上,下一秒,全部動物都追住佢哋.佢哋有人畀動物拮中嘅,有畀佢哋踢親嘅,有咬到嘅,有踩到嘅.農莊裏面每一隻動物都以自己嘅方式向佢哋報復.就連貓都突然由屋頂跳到一個牛仔膊頭上面,係噉搲佢條頸,痛到佢大叫起嚟.突然,呢班人類發現入口暢通無阻,就謝天謝地噉衝出前院,然後搏晒老命噉跑出大路.佢哋一路走,一班白鵝就喺後面一路叫住,一路啄佢哋嘅小腿.所以,就喺五分鐘之內,佢哋就以同入嚟時一模一樣咁冇面嘅方式倉皇撤退.
好快,除咗一個人之外,其他全部都走晒.喺前院裏面,博煞用蹄輕輕踢嗰個趴咗喺泥上面嘅馬倌一下,想將佢反返轉.但個後生仔郁都唔郁下.
「佢死咗……」博煞好內疚:「我冇心㗎.我冇為意到自己釘咗蹄鐵.但邊個會相信我唔係專登噉做呢?」
「唔好感情用事,同志!」斯諾波一路講,傷口仲一路滴緊血.「戰爭就係戰爭.只有死咗嘅人先至係好人.」
「我唔想奪去其他動物嘅生命,就算係人都唔想.」博煞熱淚盈眶,再次重覆.
突然有人提起:「你哋有冇見過莫莉呀?」
莫莉真係唔見咗.大家驚咗一輪,怕啲人類可能會傷害佢,或者甚至係擄走咗佢.不過最後,大家發現佢喺自己馬棚裏面,埋咗自己個頭喺食槽入面嘅乾草之中.原來當佢聽到第一下槍聲,就已經走夾唔抖匿埋咗.大家搵到莫莉之後,返到去前院,發現嗰個馬倌原來頭先只係暈咗,啱啱已經蘇醒,之後離開咗.
大家而家興高采烈噉重新聚集起嚟,每隻動物都大大聲回顧返自己喺呢場戰役中嘅功績.佢哋立即搞咗一場即慶嘅祝捷會.旗幟冉冉上升,《英島眾獸》嘅歌唱聲一再響起.佢哋為陣亡嘅綿羊舉辦咗一場莊嚴嘅葬禮,喺佢嘅墳墓上面種咗一棵山楂樹.斯諾波喺墳墓旁邊講咗一番話,向所有動物強調,如果有需要嘅時候,大家都要有心理準備為動物農莊而死.
動物一致決定要創立一個「一級動物英雄」軍事勳章,並且立即頒授畀斯諾波同博煞.個勳章係一塊銅牌,本身其實係馬具房入面搵返嚟嘅一啲舊裝飾配件,佢哋逢星期日同假期都可以佩戴.此外,佢哋亦追封咗一個「二級動物英雄」勳章畀已經離世嘅綿羊.
大家對點樣稱呼呢場戰役作咗好多討論.最後,佢哋根據最初作埋伏嘅位置,將戰役命名為「牛棚之戰」.大家發現鍾斯先生嘅獵槍遺留咗喺泥地上面,而且農舍裏面儲埋好多子彈.所以,佢哋決定將支槍好似大炮噉放喺旗桿下面,以後每年發射兩發子彈——一次喺十月十二號以紀念牛棚之戰;另一次喺仲夏節,以紀念抗爭日.


text:
由呢一樽我介紹嘅豆漿講起…..
話說之前喺健康餐廳嘅群組介紹過呢一種由有機黃豆製成嘅豆漿. 好似係當中冇防腐劑,而且真係豆味濃郁. 最平嘅時候試過差唔多一公升一盒嘅就將隻係賣12蚊港幣. 由美國運過嚟真係平到你唔信. 其實正價都只不過係25蚊一盒左右.
當年今期唔係講豆漿究竟有咩醫療功效. 而係近這幾個月已經發現越嚟越難搵到呢一種豆漿.
上網一check原來唔單止香港斷曬貨. 連美國嗰邊都斷曬貨. 點解會咁呢?
原來由上年年尾開始,世界各地方嘅原材料價格急劇上漲. 連黃豆呢啲必需品都將架四至五成. 特別係有機嘅黃豆就更加如此. 再加上 疫症因素令到物流和生產力下降. 而且美國嘅勞動力下降, 進入有工都冇人做嘅時代. 所以因為成本急劇上升命一間豆漿廠做唔切豆漿,索性減產和停產.
一葉知秋, 其實喺美國和全世界好似通脹正在來臨. 唔單止係食品和食用原材料, 甚至係藥物製造嘅原材料和藥品嘅供應也受到好大影響. 之前聽講過其中一隻常用嘅化療藥全世界都唔夠貨,主要因為製造嘅原材料不足.
現時不少抗癌藥, 其實都係有外國進口, 幸好現在暫時香港嘅藥物供應還是非常穩定.
另一方面其實中藥和中藥製品嘅成本喺新一年亦都顯著上升.
只希望呢一波嘅“醫療通脹”, 唔會影響太過深遠.


text:
(韓星齊玩雪)防彈RM同雪鴨組「DTS」 Jennie 瑟琪雪中興奮彈彈跳2021-01-07 16:00
韓國近日天氣寒冷,今日首爾的最低氣溫更只得零下19度,凍到打冷震之餘仲要落大雪!雖然香港冇機會見到落雪景象,疫情下亦冇辦法出國感受落雪,不過睇住一班韓星玩雪玩得咁開心,惟有睇咗當去咗啦.
RM@防彈少年團
防彈少年團隊長RM雖然冇Post出自己嘅相同片,不過一啲都唔輸蝕,佢用雪整咗7隻工整嘅鴨仔,再一字排開.RM更留言指鴨仔們係「DTS」,即係鴨仔版嘅防彈少年團,連玩雪都慣住一班隊友,呢位隊長真係好Warm呀.
Jessica
少女時代出身嘅Solo歌手Jessica Post出身處瑞士嘅舊相,藍天白雲加埋雪山景真係無敵.Jessica搞笑表示好掛住《魔雪奇緣》嘅雪人Olaf,更在限時動態用一張Olaf嘅GIF圖就話對方「嚟咗」,有睇完相當自己去咗旅行嘅Feel喎.
Jennie@BLACKPINK
BLACKPINK嘅Jennie喺一片好厚嘅雪地上影相,頭頂有飄雪好浪漫,唔知佢係咪搵到隱世雪地呢,竟然只得Jennie留下嘅幾個足印!平時喺舞台上夠晒霸氣同Cool嘅Jennie,見到落雪都開心到彈吓彈吓,反差夠晒可愛.
瑟琪@Red Velvet
同舞台上好大反差嘅仲有Red Velvet嘅瑟琪,佢都忍唔住喺雪地彈吓彈吓,仲開心到轉咗個圈,除此之外佢仲影到一張雪花大大片飛落嚟嘅靚相.貼心嘅瑟琪更留言提醒大家小心雪地,人靚心更靚.
姜丹尼爾
限定男團Wanna One出身嘅Solo歌手姜丹尼爾就拍咗個小小嘅Vlog.佢先表示外面落大雪,鏡頭一轉姜丹尼爾已經換好禦寒衣物,親身上陣話要教大家整雪天使喎!原來大字形瞓喺地下再不斷郁動手腳就可以整到,Cute到呢.
輝人@MAMAMOO
唔知韓國係咪除咗堆雪人都流行堆雪鴨呢,無獨有偶MAMAMOO嘅輝人都整咗好多鴨仔,仲排滿一整條欄杆!鴨仔嘅Size十分迷你,只有手心咁大,成功將所有鴨仔放上欄杆之後,輝人同朋友開心到係咁歡呼,好搞笑.


text:
DSE 英文科雖然唔係死亡之科,但係一直以來都係入大學嘅關鍵科目,除咗大部分嘅大學面試都以英文為主要語言之外,唔少大學都會為英文科提供加成,所以大家千萬唔可以睇小英文科嘅重要性! 停課期間多咗時間溫習,相信唔少中六學生都會係呢段時間開始準備操 Past Paper,所以今次就集中同中四至中六嘅同學分享啲點樣補底,短時間提升英文水平同俾啲操 Past Paper Tips 俾大家,等大家知道點樣去操一份卷先學到每份卷嘅精髓,咁就可以操得醒,操得勁!
好多人都會話其實英文根本就係靠直覺同個底,咩
考試技巧
根本係治標不治本,但其實其實兩者係相輔相成.所以
底子
好冇 Skills 就會變咗好多時候都靠直覺,最後就中晒考評局嘅陷阱.相反底子好又有
skills
就可以大大提高命中率!
考試 Skills 大致可以分為兩種,一種係操卷 Skills,比較 Focus 多啲係時間控制同啲 General 又 Effective 嘅做題技巧,另一種就係補習先學到嘅 Skills,即係由我哋導師自創嘅答題技巧以及其他神技.接下來嘅段落就會闡述多啲前者(操卷 Skills)同埋點樣喺剩低嘅時間入面盡量補好個底,希望幫到大家!
相信你聽得最多嘅一定係「每日聽一段 Ted Talk,睇多啲書,睇多啲戲」,但係呢啲全部都係「你阿媽都知啦」,我都識講,但係你又係咪真係會做呢?我唔會否認以上方法嘅效用,但係對於連書名都要 Google Search,英文根基差嘅同學仔嚟講,以上嘅方法可能太困難.
如果要由零開始學好英文,學好一種語言,就
首先要將佢融入你嘅興趣/生活,逐少逐少咁滲透.當你已經建立好一個良好嘅根基,咁先好嘗試上面嘅方法.咁究竟具體做法係點呢?
聽落去好似唔關溫書事,但係相信各位都熟悉你自己嘅手機介面,換言之即使換咗系統語言,你都會知道係邊度調教手機光暗度.一開始你可能會覺得有啲困難,但係每次見到唔識嘅單字嘅時候,就去查翻譯,其實會加深你對隻單字嘅印象,再加上你會成日用手機,所以接觸到英文嘅時間會特別多.
當養成咗呢個小習慣,你會發現你唔再好似過去咁驚英文,而是
以習慣成自然嘅態度去面對學習, 所以既然唔影響你嘅日常生活,但係又可以令你接觸多啲英文,識多幾隻生字,何樂而不為呢?
無論學習咩語言,最重要嘅就係持之以恆,因為學習語言嘅時候語言,係需要不斷累積,能力先能夠得以提升.你可以由而家開始喺每日嘅生活加少少英文嘅小應用.例如試吓
睇英文嘅文章,新聞,可能一開始你會覺得好吃力,不過呢個係正常嘅,唔洗擔心.你可以從淨係閱讀大標題開始,唔洗完成成篇文章,因為咁你先獲得持續學習嘅成就感,之後再隨著自己嘅學習狀況,去做啲小突破或小改變.喺生活中加啲英文係最直接而且自然嘅方式,可能一開始仲未養成習慣,但係都係要稍微刻意去練習,先可以養成習慣!
簡單嚟講,好似學數學一樣,你要明白加減乘除嘅用法意義先做到數;
學英文都一樣,你要整合同理解一套生字嘅用法同意義先可以一理通百理明!
如果想更加有系統咁去學習英文,去鞏固自己嘅根基為 DSE 做準備,就一定要未雨綢繆,去上補習班.雖然可能有人會認為咁樣學英文,係純粹為咗 DSE 而去學,根本就唔係真係學習緊一個語言嘅精髓.的確佢言之有理,但係無可否認嘅係補習學嘅英文係會為同學們打好根基,以另一角度去學習英文.當同學們已經各有所成確立咗穩固嘅根基,咁先再去發掘英文嘅精髓都唔遲啦!
開始呢部份前,各位首先要開始做上面提及嘅補底 Tips 先!睇多啲英文書,睇戲用英文字幕,硬背字典,食生字呢啲方法大家一定識,所以唔多講喇.反而今日喺度係想介紹啲更加另類高效嘅方法俾大家,就係碌 IG ….同做
Janice Man
!
IG 方面,大家記得要 follow
@dse.engmrj
,得閒會教下大家啲做卷技巧同俾啲大家唔一定識嘅生字畀大家認識,又會同大家溫下 grammar 咁,相當有用!
Janice Man 唔知大家識唔識呢?(希望仲未同大家有 Generation Gap D:)佢最出名就係 “
JM TONE
”(上 Google Search 就有!),即係講幾句中文又講吓英文,又無限放大個 R 音,成日畀網民笑佢扮 ABC.雖然小編唔係鼓吹大家去扮 ABC,但係多啲喺日常溝通上用英文生字替代中文,的確可以短時間内訓練到你嘅 Pronounciation 同認識到更多生字!一開始可以試下 Substitute 吓啲單字先,例如同 Friend 傾偈嘅時候講「今日係 IG 見到個 Post,好 Hilarious 同 Amusing 呀!」; 久而久之,當你識咗更多生字,就可以試下講完整嘅句子!例如「今日係 IG 見到個post,佢教嘅 Vocabularies are really intriguing and useful, might come in handy anytime! 」可能一開頭你哋 Friend 會覺得好難頂,但係都只不過係呢三個月嘅事啫 (其實可以叫埋啲 Friend 一齊講)!正所謂心態決定境界,所以要學好講好英文,就係首先要從心底裏相信自己識講英文,從而令自己夠膽講英文!Practice makes Perfect,英文講得多,練習得多自然就會流利!
以上嘅兩個方法雖然唔係啲咩正派武功,但係小編認為係一啲比較有趣,又可以喺短時間內提升英文水平嘅方法!
操卷就係以歷屆試卷作練習,訓練自己應考時會用到嘅 Skills,因此應 Focus 多啲係
訓練題目類型同 題目 Keywords 嘅警覺性同 做卷嘅時間控制!
做 Past Paper 最首要嘅目標 (Objective) 就係要加強自己辨認題目類型 + 題目 Keywords 嘅能力,即係一見到條題目就要知道佢係問你個人意見嘅題目定係引用原文作答嘅題目. 當你
做得夠多嘅 Past Paper 同 認真分析考評報告,你就會自然建立到一個答題庫,即係一見到題目就知要捉住邊隻 Keywords 或者 知道係咩類型,點樣答,點樣寫.只要你成功加強呢個能力,咁就可以喺各分卷到大展鴻圖,例如喺 Paper 1 快速搵到答題重心同答題方式(引用原文/個人意見)& Paper 3 分辨到唔同 Task 暗示要你寫嘅文章類型.
不論你溫咗幾多書,做咗幾多份 Past Paper,如果你應考嘅時候做唔切份卷,咁一切嘅努力都會前功盡廢!所以另一樣同學們要訓練嘅 Skills 就係做卷時嘅時間控制同對時間嘅感知.聽落去好似好玄,好似超能力咁,但係時間控制簡單啲黎講就係要一早諗定每一 Part 要投放幾多時間(例如 P1 Part A aim 用 30 分鐘,其餘時間擺晒落 B2 etc.)
至於對時間嘅感知,就係即使專心做緊一 Part 嘅同時,都要知道已經用咗大概幾多時間,Based on 後面嘅篇幅同題目數量,推斷夠唔夠時間做之後嘅 Part B.
喺度分享啲考試技巧俾大家參考吓,希望幫到咁多位同學!
Credit: unsplash @antoine1003
Reading Paper 簡單啲黎講,就係要做福爾摩斯,小心謹慎,唔好放過每一個線索!
唔好由頭睇晒篇文,先睇題目 → 搵題目嘅 Keyword → 然後睇一段做一 Part
相信高分嘅同學一早就知道呢個技巧,但係你哋又知唔知呢?如果睇完篇文先做題目,除咗可能會唔記得文章頭段嘅內容外,亦要花費額外嘅時間去重新觀看全文,一字記之曰:劣!
如果去睇一段文字之前已經知道佢會問乜,除咗可以幫你對該段落建立一個概覽,更加會幫你喺睇文嘅時候可以更快鎖定答案.其次,小編就建議睇完一段就去做嗰 Part 嘅題目.咁樣除咗可以減輕腦嘅載量,亦可以令你更容易明白文章嘅內容,因為其實題目會透露好多相關嘅資料畀你.甚至有時你睇唔明嘅字,佢會喺條題目到用另一隻字解釋相關嘅意思,令你瞬間明白該段所表達嘅意思,一理通百理明!所以醒目嘅同學仔一定係預先睇吓考幾多題,考啲咩,然後逐 Part 逐 Part 清!
優先揾 Keyword / 同義詞嘅前一句 or 後一句
考評局出得嘅文章嘅起承轉合同前因後理都一定係互相緊扣,所以答題嘅關鍵線索同句子一定不離兩句之內!只要你搵到答題關鍵字,咁通常佢嘅前一句,或後一句都可以幫助你去完善你嘅答案!
優先睇首尾段同埋每段既 Topic Sentence 同小結句 較快捉到重點 對比以往嘅 Argumentative Essay 題目 盡可能揀 AE 較客觀同公式化
除非你有一個好獨特同有深度,高立意嘅故事,如果唔係小編都強烈建議各位同學揀 Argumentative Essay(AE).對比返以往 AE 嘅題目,通常都離不開 Community, Education, Teenage, Development of Society,總之一定係同同學息息相關,一定唔會落唔到筆嘅題材.所以想 Play Safe 嘅同學就一定要揀 AE!
Topic Sentence 同小結句,過渡句,搶 Organisation 分 / 唔好用 Firstly, Secondly, Moreover
理論上用 Firstly 呢啲係冇錯嘅,但係作文上嚟講係唔會加分嘅,所以小編建議大家可以搵啲 Phrase 取代佢哋.例如:
Firstly = First of all.../First…/To begin…/One reason is… Secondly = Another reason/example/point…/In addition…/Furthermore… Moreover…/The second reason is.../ The next problem is…. Thirdly = Finally.../Most importantly.../Last…/The final reason is…/My last example is…/The most significant problem is…..
Part A 任何文體都有機會出現,注意唔同文體嘅語氣同格式,背定某啲句子,搶 Language 分!
Datafile 入面一開始 Jot 既 4 個 Points,2 個 for B1 兩個 for B2,用唔晒係正常 揾晒三個 Tasks 嘅 Points 先開始做啲 Tasks,用三種 Highlighters 三種顏色 Highlight 三個 Tasks 嘅 Points 每個 Task Set 一個 Time Limit 俾自己 做唔晒跳去下個 Task (CLO 三個分入面記住 Content 係最重要) Aim 高分嘅話 溫熟每個熱門文體 背定啲 Intro 同 Conclusion 慳翻出嚟多啲時間放係揾 Content point
通常包括: Interpersonal Relationship/Education/Technology/Parenting style/Common Characteristics of Young People
唔好死背啲只係識用於某的主題嘅句子,因為唔一定符合道題目既特定要求
相反,大家可以背返啲相關嘅例子或者論點,同埋相關嘅 vocab.
包括: Reasons, Problems, Solutions, Solution Evaluation, Pros and Cons, Make decisions based on the options
喺 10 分鐘嘅準備時間入面,一定要用 7 分鐘時間諗 Points,跟住用 3 分鐘去 Rehearse 自己嘅 Point! 唔好淨係用 I agree/disagree,可以試吓 "You make a very valid/concrete point ….." 有豬隊友唔緊要,用神招 yes/no question 問佢,除咗顯得你有禮貌外,仲可以畀考官睇到你有嘗試推進同邀請大家加入個 Discussion!
要令英文進步其實有好多方法,以上所建議嘅方法亦只係冰山一角,唔係人人啱用.但係有兩樣嘢係不論你用咩方法學習英文都不能或缺,就係
恆心同勇氣!「只要有恆心,鐵杵磨成針!」要學好一門語言並唔係一朝一夕嘅事,如果無恆心去 keep 住學習,尋找適合自己嘅溫書方法,自我增值嘅話,咁只會原地踏步,永遠都唔會進步.好多學生就係驚自己冇恆心就唔敢踏出第一步,所以點解我哋要勇氣,去嘗試打破自己嘅習慣同惰性,嘗試建立一套有效嘅學習系統!學習英文並唔容易,但係只要你肯踏出第一步,就咩都有可能!
*****重要!!有好嘢送畀大家!!
其實大家見到我同你哋講咁多關於 exam skills 嘅嘢就明白,雖然自身嘅英文水平會影響到 DSE 嗰 grade,但呢個考試遊戲更注重「考試技巧」!
所以如果你問我 DSE 英文成績極速進步嘅方法係咩?我一定會答你集中衝刺 Paper 1 Reading!點解?因為呢份卷係「最可以」apply 考試技巧,而且「最唔需要」良好英文基礎嘅一份卷!
嚟緊我會每個月都會開放「學費全免」嘅課堂俾大家,等我用 75 分鐘教你點樣「就算英文差,Reading 一樣可以攞到 Lv 5+!」
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.
分享文章


text:
Bossip|富豪慳家有法 黃志祥一個司機「兩用」|Louise
生不逢時嘅海洋公園Fullerton酒店終於開張.正所謂新屎坑,梗要去Staycation睇吓乜料.
上周六,撞正酒店老細之一嘅信和集團黃志祥兩父子喺Fullerton巡視業務,聽到黃志祥正鬧緊個酒店總經理,即刻豎起耳仔聽吓,黃志祥有點勞氣地話:「如果啲錢係你自己嘅,會唔會咁樣嘥啲嘢?」
成日聽到幫富豪打工或招呼富豪嘅私人銀行家呻,啲有錢佬點孤寒,其實富豪之所以係富豪,就係有佢條數計,即使對仔女都會勒住勒住㗎.
一個司機兩個崗位
好似黃永光鍾意玩吓法拉利,只不過係二手車,咪睇信和旗下嘅黃金海岸泊滿富豪遊艇,黃永光都只係最近先做艇主,慳慳地買艘50呎遊艇.
最精明係,怕司機車完老細上船後冇嘢做,索性叫埋個司機學揸船,咁又慳番唔使養住個船長,個司機又肯上進,去考埋個船牌,咁份工就更穩陣啦.
信和集團總部位於尖東,黃志祥放工後都係徒步坐港鐵過海,再叫司機喺金鐘接佢,避開條富貴隧道,一來一回慳150蚊隧道費,又唔使塞車,富豪嘅時間先至係錢嘛!
幾年前在星航的lounge撞過佢老哥坐飛機返老家星加坡,喺lounge食完一餐後,服務員又好識做打包份三文治俾佢攞上機,可能夜晚到達新加坡後,晚餐都唔使啦.
孤寒都可以出名
以往好多富豪都慳到出汁,已故嘅小甜甜更加係慳家女皇.以往記者會完後,小甜甜叮囑員工將剩低嘅西餅打包攞走唔好浪費,咁都好過中巴顔氏家族曾以隔夜西餅款待小股東嘅.
新地創辦人郭得勝都係慳家王,做成單刁喺福臨門慶功請員工食餐飯,自己都係叫碟窩蛋牛肉飯,咁在座員工唔通叫魚翅鮑魚咩?
佢胞弟郭得標喺福臨門咬咗半隻鮑魚後,投訴冇「溏心」,經理準備換過隻俾佢,佢即截住話「唔好嘥,等我食埋佢啦」,但條數又點計呢?唔通收佢兩隻鮑魚錢咩?
已故工廈大王楊耀松對「孤寒」則有另一番解讀,佢請食飯通常「冇骨落地」,農曆年又會去Las Vegas避年唔使派利是畀員工,坐飛機亦只係經濟艙,認為「孤寒都係出名的一種方式啊.」
現時喺柴灣,觀塘,長沙灣以佢命名嘅工業大廈,原來亦有數計,因為唔使俾錢賣廣告都有人識自己喇.
喺柴灣嘅「楊耀松工業大廈」有個小巴站頭,乘客落車都會嗌:「楊耀松有落!」釘咗近廿年嘅佢,真正名留千古,吹脹!
其實富豪孤寒,因為佢哋搵嘅錢有血有汗,通常「假富豪」,乜乜博士呀,先會周身名牌,米芝蓮食府及名人合照四圍share,所以孤寒財主先係「真富豪」呀!
Louise
註:專欄作家言論不代表本網立場
密切留意BossMind動向!立即CLS
Powered by Mercury


text:
今次介紹呢間屯門拿破崙小店,採用法國直送食材,有多款口味拿破崙,仲可以揀雙拼~一次過食到兩款口味!小店拿破崙一小時前即叫即焗,仲榮獲由瑞士著名甜品品牌La Rose Noire舉辦嘅 LRN Worldwide Instagram Contest 30th Competition 世界賽冠軍!
店內有12款拿破崙口味,包括伯爵茶無花果,玉桂蘋果,法式栗子,沖繩紫薯,黑朱古力咖啡,紅豆麻薯鮮果崙,香蕉麻薯朱古力,鮮芒果,韓國草莓麻薯,焦糖燉蛋,3.6牛乳燉蛋白拿破崙,荔枝香檳果凍芒果拿破崙.另外可以揀Give Me 2 (自選兩款口味拿破崙).
韓國草莓麻糬拿破崙,拿破崙鬆脆有奶香,cream入面有酸酸甜甜嘅士多啤梨,仲有煙韌麻糬,口感豐富.
伯爵茶無花果拿破崙:有淡淡茶香,配上清甜無花果,茶控必試!
鮮芒果拿破崙:芒果嘅鮮甜配上酥脆拿破崙,鐘意食芒果嘅就唔好錯過啦!
雙拼口味:法式栗子+荔枝香檳果凍芒果拿破崙
一次過食兩款口味就最滿足啦!
Neko Puff
地址:屯門屯順街1號屯門市廣場1樓Kiosk 7
查詢電話: 2131 8883
營業時間:1100 – 2100
*以上資訊只供參考,如有任何變化或更改均以現場情況或商戶決定為準*


text:
語文知識:借喻 VS 借代
已更新:2021年1月27日
「到底幾時係借喻幾時係借代?」呢個問題實在俾太多學生問過,今日就向到一次過講哂,以後有學生問都tag佢向呢個post 😎
要識分,當然首先要知佢地分別指咩先啦.借喻係比喻嘅一種,只有喻體,冇本體,冇喻詞.例如:一把銀白色的彎刀掛在夜空.銀白色彎刀係比喻緊月亮,向呢句入面我直接用喻體代替本體(月亮),呢種手法就係借喻.值得一提嘅係,明喻暗喻借喻三種同屬比喻,其實係可以互通,正如上面個句,我地用明喻就可以寫成:月亮好像一把銀白色的彎刀.
而借代之所以會有學生將佢同借喻混淆,就係因為借代係利用一少部分/典用特質代替本體嘅一種修辭手法,兩者既本體都被另一樣野取代.借代其中一個例子就係:過盡千帆皆不是.句中嘅千帆就係借代緊帆船.
要明白兩者既分別,第一樣要留意就係借喻係建基於兩者既相似性,相反借代則建基於兩者既相關性.我地用千帆代替帆船係因為帆就係帆船最有代表性嘅地方,兩者係相關.我地絕唔會話:嘩,個帆好似帆船!(兩者並不相似)又例如我地用絲竹借代樂器,就係因為古時樂器都係絲同竹做,所以用左呢個相關嘅特質代替左樂器,但我地唔會話:碌竹好似樂器一樣.(佢地並非因相似性而互通)
第二點可以留意就係比喻嘅目的係生動活潑咁描寫對象,所以借喻中本體同喻體往往係截然不同嘅事物.例如:湖水是一面鏡子.但借代就正正相反,好多時佢地都係屬同一事物.例如:烽火借代戰爭,干戈(兵器)又借代戰爭.
好啦,最後俾兩個例子大家思考下,邊句係借代,邊句係借喻😉
1. 春天為大地鋪上了一張綠毯子. 2. 春天為大地鋪上了一片綠.
此外,大家又知唔知以下呢幾篇範文邊到有用借代呢?
-岳陽樓記
-念奴嬌
-始得西山宴遊記
知既同學仔留言話我知!


text:
沙漠化
沙漠化指原本由植物覆蓋嘅土地變成不毛之地嘅自然災害現象.所指嘅「沙漠」多數強調土地唔適合植物生長或者發展農業,而唔係因為地域本身乾燥所造成嘅沙漠氣候.不過,冇植物生長嘅土地由於唔能夠蒸散分配水分,結果亦都可能反而導致乾燥氣候.
沙漠化現象可能係自然嘅.作為自然現象嘅沙漠化係因為地球乾燥帶移動,所產生嗰氣候變化導致局部地區沙漠化.不過,今時今日世界各地沙漠化嘅原因,多數係歸咎於人為原因.人口急速增長,所居住嘅土地被過份耕種或者飼養禽畜,導致土地枯渴唔適合種嘢.
中東嘅美索不達米亞地區(即係今日嘅伊拉克)係世上最早發展農業嘅地域之一,從而發展成世上最早嘅文明發祥地之一.美索不達米亞嘅土壤本來好肥沃嘅,不過由於過度嘅農業活動,加上啲人唔理土地長期枯渴,重開發河段上流,採伐森林,搞到上流土地吸收唔到啲雨水,雨水一氣咁流入河度,造成水土流失同埋水浸.
根據中國國家林業局喺2006年6月17號嘅公佈,中國沙漠化土地達到173萬9700平方公里,佔國土面積18%以上,影響全國30個一級行政區(省,自治區,直轄市).[1]
參考改
- ↑ 〈全國18%土地沙化〉,香港《明報》,2006年6月18號


text:
(示意圖,攝自網上)
係台灣彰化縣有一名男子小黎(化名)就同佢個16歲嘅姪女小美關係非常Close,兩個人成日會一齊傾計,打機;有一日兩個人就襯屋企人訓覺果陣時,大膽到係客廳激戰,但因為太大聲,所以比落樓嘅老婆發現咗,最後東窗事發.彰化法院就依照兩項妨害性自主罪,將小黎分別判4年,6月有期徒刑.
小黎同老婆嘅屋企人住係一間三代同堂嘅屋企;佢係2013年暑假係知道小美未成年嘅情況下,用手指同下體同小美性交;又係2015年11月,係1樓客廳要求小美幫佢口交同性交,但係因為聲音太大,嘈醒老婆先比人發現.
(示意圖)
佢老婆小雅就話,小黎由2013年開始就同小美非常close,甚至有少少唔合理,親密到好似情侶咁.一早已經洞悉到有少少異樣,諗方法將佢地兩個分開,但係佢地兩個會以玩手機game為理由,係房到獨處.
同時佢都表示小黎其實同佢嘅小朋友關係一啲都唔親近,但係反而同小美感情最好,甚至佢知道小黎曾經買過平板電腦比小美,問佢原因又無交代到,至於小美係學校寫最親近嘅人都會答姑丈.
判決書提到話,小美因為係屋企得唔到被重視愛錫嘅感覺,所以開始同屋企入面比較邊緣嘅姑丈產生感情,甚至發展到超越姑姪嘅感情.
但判詞就話小黎無盡到長輩嘅責任,嚴重影響到小美嘅身心發展,所以就決定重判佢.


text:
1 Jan 2018 London
終於到左租車嗰日,我揀左係Sixt租,因為未夠25歲,唔係間間公司都可以租到,總共租左六日,其實未夠25歲真係有啲唔抵,因為要比Young Age Waiver,加上我考左牌之後好耐都無揸過,所以唔敢唔買保險.Sixt係倫敦City Centre都有得pick up,不過考慮到City Centre交通好繁忙,我會好驚,所以都係喺Heathrow pick up,好似會無咁易有危險.
一開始我reserve左Peugeot 308,但佢最終比左架好浮誇既紅色Volvo我,check清楚架車就開始了,揸落感覺都唔錯,係Heathrow附近操左一陣,就出左motorway南下.英國既路況幾好,其他車好禮讓,cut線時佢地讓就會眨一下車頭燈,但我唔係好識點樣可以令車頭燈眨,唔知係邊度操作,同埋因為冬天,我又係唔識點樣令個玻璃無咁大霧氣,我返到香港問老豆,佢話開少少冷氣吹個玻璃😂 仲有,架車其實都幾煩,佢會無啦啦話 ‘driver alert, take a break’,有時會比佢嚇親.
Cotswolds 英式小村
我地分別南下,之後返London睇波,之後再北上,主要都係英格蘭既山區.第一站去左一個好舊既小鎮,離London差唔多兩個鐘(可能係我揸得慢),搭火車既話搭去Cotswolds .揸車既話個度有Free Parking,但我見好多車都係泊係未入村前面既路邊.
條村其實好快行完,建築同生活模式都好舊英式feel,好靜,聽講有人會係隔離條村騎馬過黎.如果自駕向英格蘭西面或者南下,都可以過黎睇下.


text:
第二日:
*Preah Vihear (中文: 柏威夏寺) 2008年被認定為世界文化遺產 由於寺係柬埔寨同泰國邊境所以引起泰國和柬埔寨之間新一輪的主權爭奪*
早起鳥兒有虫吃! 6點半就開始上Preah Vihear旅程 由Siem Reap City去Preah Vihear車程差不多要兩個中
司機帶左我地去食路邊野 據佢所講 食路邊野最好早餐先食 因為晏就會好大塵好污糟
無錯! 佢係清到不能再清既青咖哩米線(?!) 入面有香蕉花同一D香料 你話佢難食咩又唔係 但好肯定係食唔慣..
去到門口先買門票再要租電單車&司機 (記得拎地圖)! 之前睇Blog好多都話門票係USD10+六人車USD25/架 依家轉左喇! 門票照舊USD10 電單車加司機就USD5 比晒錢就上去嚕!
好彩小妹之前坐過朋友車仔既經驗 完全對於上去要搭電單車(唔好諗係綿羊仔黎!)係無有怕! 但都係要攬實司機條腰仔架! 上山路係爽到不得了 要風有風 要景有景 尾段司機會提你用雙手攬實佢 因為個條山路斜到玩過山車咁 大概20-25分鐘車程 (好想錄video架 不過好驚電話都跌埋..)
之後就真係到Preah Vihear 天氣好到不得之了 但始終有少少煙霞咁模模地..
其實比埋地圖我都分唔到邊個打邊個 因為好相似..
(我有嘗試問實Q 但雞同鴨講.. 所以算喇!) 加上我又唔係專業Travel Blogger都係齋po相算喇:P
行左2個幾中 經過埋依埋石 終於終於行到最督督個崖位睇景同影相!
我地當初就係係Instagram睇到d景被吸引黎依度 (黎到先發現個個位比人封左)
老實講 係個崖邊影相(對我黎講..)係好那驚 個個所謂既”欄杆” 只不過係2舊水泥+條繩 舊水泥重要係我都搬得郁既重量..
何想言知有幾”安全” 大家唔好興奮過籠唔理自身安全!
Sor 企到紮行晒馬真心驚跌左落崖
我地係Preah Vihear足足行左2個幾中 落返去入口等哥仔上返黎
落斜時 嚇到我心都離一離 你係見到個斜頂但見唔到落去係有幾斜 司機重要正到無啦啦拎個電話出黎聽 大佬呀 斜到咁唔好聽電話住喇!!!!!!
*題外話 寺入面既實Q哥哥smoke到d煙好似放火咁!*
午餐就係入口既家庭式餐廳度食 個青咖哩好味架 不過司機推介既香蕉花就有d怪既 依餐係好抵食 請埋司機食都係USD8!
*相中藍衫人同對面個女人應該就係老闆+老闆娘喇
食飽飽就去Koh Ker! (門票USD10 貴但去完就知值!)
Koh Ker沿路都有唔同既遺跡 老實說 我已經分唔清佢地邊個打邊個 外表看似一樣 但detail會發現係有唔同架!
不過 最吸引既就係金字塔! 7層高 開頭以為只係得外圍咁行 點知原來係有樓梯上
我唔知點解好自然同占少講: 行上去囉!
(利申: 嚴重極度超級畏高! 誇到搭海洋公園纜車都驚到唔敢郁)
行到一半腳都震 唔係樓梯太長 係驚到腳震 一路行一路見到條梯有d搖 行到直情想喊咁滯
(木梯加生锈釘 邊會唔驚..)
不過 老實講 上到去 會覺得值架! 一望無際既樹林 無可能係香港任何一個地方見到!
由於驚得滯 上到去行都唔敢行多步 影相重任已經交左比占少 我就一直企係原位
影完相落返去先大獲 媽呀! 點解高得咁緊要架! 淆底淆到搞左勁耐先落返地面
行返出去時有個湖見到有2個男人係度勾下勾下 用晒body language同佢地溝通得知 佢地係釣緊魚!
唔係話咩 你望住個湖 紅線前都係青苔 釣到都唔敢放入口咁姐..
行到一半 司機應該悶到走埋入黎搵我地一齊行 司機再車左我地去唔同既小寺廟度睇 (唔好問叫咩名 講完都唔記得)
(據說只要有一個願望 你可以係任何一個地方堆起小石 越堆得高 代表願望愈會成真!)
5點幾就揸返車出city 途中見到日落 司機停車泊埋一邊同我地一齊睇日落 鹹蛋黃堅靚!
佢無因為出返city要3個中繼續開車 反而泊埋一邊一齊睇同我地影相! 好感動呀!
回程訓到死豬咁 返到去又係同司機約好時間就返hostel再出去搵野食
*回港後翻查資料: Koh Ker金字塔並唔係得7層 而係有40尺 即15層咁高! 媽我得左!*


text:
MO Sim:3香港出嘅免費SIM卡
繼CMHK 嘅My Sim,csl. 嘅Club Sim同埋SmarTone 嘅自由鳥Mobile之後,剩低最後一間電訊商3HK終於都忍唔住要出翻張免費SIM喇~無疑對消費者係一個好消息,咁到底點攞呢一張SIM同埋包啲咩Usage 呢?
點攞?
呢張SIM係喺Mobile Online(即係MO)嘅Facebook Page 上面玩「Game」攞得到,玩完Game之後就做翻啲登記咁樣.不過啲Game 幾時推出都係不定時嘅,除咗MO啲Staff 知到之外我諗應該冇人知,應該.
同埋相關SIM卡係會要求你喺順豐速遞旗下嘅「順便智能櫃」度攞,唔包含郵寄嘅Service,雖然係冇咁方便,但可以話係保障到自己地址嘅私隱嘅.
包咩Usage?
呢張免費試用SIM包:2GB嘅不限用途嘅數據流量同埋20GB Apps 流量(包括:WhatsApp,Facebook,Instagram,Line同埋WeChat),Instagram,Facebook有成20GB俾大家燒但亦好難用得晒嘅,同埋我諗依家香港社會用Line嘅人都好少,再者睇緊我呢個Blog嘅應該係唔會用WeChat嘅,呢20GB好似有啲雞肋?我覺得呢呢20GB 流量包埋Telegram,Snapchat嗰啲咪Perfect 囉.
其實呢啲不限用途+指定Apps流量嘅Plan喺歐洲其實好常見,好似Vodafone Portugal咁,3GB+20GB Apps(可以俾Facebook,Instagram,Snapchat,Facebook Messenger,Whatsapp,Skype,iMessage,FaceTime同埋Viber用),但歐洲嘅Apps 流量所涵蓋嘅多好多,所以希望3HK可以加入更多Apps 嘅支援.